title: Vec C-386/14: Rozsudok Súdneho dvora (druhá komora) z 2. septembra 2015 (návrh na začatie prejudiciálneho konania, ktorý podal Cour administrative d’appel de Versailles – Francúzsko) – Groupe Steria SCA/Ministère des finances et des comptes publics (Návrh na začatie prejudiciálneho konania — Daňová právna úprava — Sloboda usadiť sa — Smernica 90/435/EHS — Článok 4 ods. 2 — Cezhraničné prerozdelenie dividend — Daň z príjmov právnických osôb — Zdaňovanie skupín (francúzska „daňová integrácia“) — Oslobodenie dividend vyplácaných dcérskymi spoločnosťami patriacimi do integrovanej daňovej skupiny — Podmienka sídla — Dividendy vyplácané dcérskymi spoločnosťami nerezidentmi — Neodpočítateľné náklady a výdavky súvisiace s podielom)

text:
               26.10.2015

               SK

               Úradný vestník Európskej únie

               C 354/10

         Rozsudok Súdneho dvora (druhá komora) z 2. septembra 2015 (návrh na začatie prejudiciálneho konania, ktorý podal Cour administrative d’appel de Versailles – Francúzsko) – Groupe Steria SCA/Ministère des finances et des comptes publics
   (Vec C-386/14) (1)

   ((Návrh na začatie prejudiciálneho konania - Daňová právna úprava - Sloboda usadiť sa - Smernica 90/435/EHS - Článok 4 ods. 2 - Cezhraničné prerozdelenie dividend - Daň z príjmov právnických osôb - Zdaňovanie skupín (francúzska „daňová integrácia“) - Oslobodenie dividend vyplácaných dcérskymi spoločnosťami patriacimi do integrovanej daňovej skupiny - Podmienka sídla - Dividendy vyplácané dcérskymi spoločnosťami nerezidentmi - Neodpočítateľné náklady a výdavky súvisiace s podielom))
   (2015/C 354/12)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour administrative d’appel de Versailles

      Účastníci konania pred vnútroštátnym súdom

      Žalobkyňa: Groupe Steria SCA

      Žalovaný: Ministère des finances et des comptes publics

      Výrok rozsudku

   Článok 49 ZFEÚ sa má vykladať v tom zmysle, že bráni právnej úprave členského štátu týkajúcej sa režimu zdaňovania skupín, ktorá materskej spoločnosti stojacej na čele skupiny umožňuje neutralizovať opätovné zahrnutie podielu nákladov a výdavkov paušálne stanoveného na 5 % čistej sumy dividend, ktoré jej vyplácajú spoločnosti rezidenti patriace do integrovanej skupiny, zatiaľ čo podľa tejto právnej úpravy takáto neutralizácia je jej zamietnutá u dividend, ktoré jej vyplácajú jej dcérske spoločnosti usadené v inom členskom štáte, ktoré – ak by boli rezidentmi – by objektívne prichádzali do úvahy pre voľbu takéhoto režimu zdaňovania skupín.

      (1)  Ú. v. EÚ C 372, 20.10.2014.


title: Vec T-616/15: Žaloba podaná 3. novembra 2015 – Transtec/Komisia

text:
               25.1.2016

               SK

               Úradný vestník Európskej únie

               C 27/67

         Žaloba podaná 3. novembra 2015 – Transtec/Komisia
   (Vec T-616/15)
   (2016/C 027/85)
   Jazyk konania: francúzština

      Účastníci konania

      Žalobkyňa: Transtec (Brusel, Belgicko) (v zastúpení: L. Levi, avocat)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil rozhodnutia Európskej komisie o započítaní obsiahnuté v jej listoch z 25. augusta, 27. augusta, 7. septembra, 16. septembra a 23. septembra 2015 a ktoré sa týkajú pohľadávky vo výške 624 388,73 eura,

               —

               zaviazať žalovanú na zaplatenie sumy 624 388,73 zvýšenej o úroky z omeškania, stanovené na základe referenčnej sadzby Európskej centrálnej banky pri zvýšení o dva body,

               —

               zaviazať žalovanú na náhradu nemajetkovej ujmy ohodnotenej symbolicky na 1 euro,

               —

               zaviazať žalovanú na náhradu všetkých trov konania.

      Dôvody a hlavné tvrdenia

   Žalobkyňa na podporu svojej žaloby uvádza päť žalobných dôvodov.

               1.

               Prvý žalobný dôvod sa zakladá na porušení zásady právnej istoty, pretože napadnuté rozhodnutia nemajú platný právny základ.

               2.

               Druhý žalobný dôvod sa zakladá na porušení zásady bezdôvodného obohatenia, pretože suma 607 096,08 eura, navýšená o úroky, bola odobratá z majetku žalobkyne a prilepšila majetok Komisie, a to bez akéhokoľvek právneho základu tohto obohatenia,

               3.

               Tretí žalobný dôvod sa zakladá na porušení článkov 42, 44, 45, a 47 rozpočtového nariadenia z 27. marca 2003 uplatniteľného na 9. Európsky rozvojový fond, pretože Komisia neuplatnila svoju právomoc voľnej úvahy, ktorú jej tieto ustanovenia priznávajú, ako aj na porušení zásady proporcionality.

               4.

               Štvrtý žalobný dôvod sa zakladá na porušení zásady riadnej správy vecí verejných, pretože Komisia porušila článok 41 Charty základných práv Európskej únie.

               5.

               Piaty žalobný dôvod sa zakladá na zjavne nesprávnom posúdení, ktorého sa Komisia dopustila.


title: Vec T-217/12: Žaloba podaná 14. mája 2012 — Shark/ÚHVT — Monster Energy (UNLEASH THE BEAST!)

text:
               21.7.2012

               SK

               Úradný vestník Európskej únie

               C 217/25

         Žaloba podaná 14. mája 2012 — Shark/ÚHVT — Monster Energy (UNLEASH THE BEAST!)
   (Vec T-217/12)
   2012/C 217/54
   Jazyk, v ktorom bola podaná žaloba: angličtina

      Účastníci konania

      Žalobkyňa: Shark AG (Innsbruck, Rakúsko) (v zastúpení: D. Campbell, barrister, a P. Strickland, solicitor)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Monster Energy Company (Corona, Spojené štáty)

      Návrhy

               —

               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 1. marca 2012 vo veci R 360/2011-1 a

               —

               zaviazať Úrad a ďalšieho účastníka konania pred odvolacím senátom, aby znášali svoje vlastné trovy konania a nahradili trovy konania žalobkyne.

      Dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „UNLEASH THE BEAST!“ pre tovary zaradené do triedy 32 — prihláška ochrannej známky Spoločenstva č. 5093174.

      Majiteľ ochrannej známky Spoločenstva: ďalší účastník konania pred odvolacím senátom.

      Účastník, ktorý sa domáha vyhlásenia neplatnosti: žalobkyňa.

      Odôvodnenie návrhu na vyhlásenie neplatnosti: prihláška ochrannej známky Spoločenstva č. 2729366 slovnej ochrannej známky „BRING OUT THE BEAST“ pre tovary zaradené do triedy 32; prihláška ochrannej známky Spoločenstva č. 2730133 obrazovej ochrannej známky „COOL BITE BRING OUT THE BEAST“ pre tovary zaradené do triedy 32.

      Rozhodnutie výmazového oddelenia: vyhlásenie neplatnosti spornej ochrannej známky Spoločenstva.

      Rozhodnutie odvolacieho senátu: zrušenie sporného rozhodnutia a zamietnutie návrhu na vyhlásenie neplatnosti.

      Dôvody žaloby: porušenie článku 57 ods. 2 nariadenia Rady č. 207/2009.


title: Vec T-483/12: Žaloba podaná 5. novembra 2012 — Nestlé Unternehmungen Deutschland/ÚHVT — Lotte (LOTTE)

text:
               26.1.2013

               SK

               Úradný vestník Európskej únie

               C 26/53

         Žaloba podaná 5. novembra 2012 — Nestlé Unternehmungen Deutschland/ÚHVT — Lotte (LOTTE)
   (Vec T-483/12)
   2013/C 26/107
   Jazyk, v ktorom bola podaná žaloba: nemčina

      Účastníci konania

      Žalobkyňa: Nestlé Unternehmungen Deutschland GmbH (Frankfurt nad Mohanom, Nemecko) (v zastúpení: A. Jaeger-Lenz, Rechtsanwältin)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Lotte Co. Ltd (Tokio, Japonsko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 3. septembra 2012 vo veci R 2103/2010-4,

               —

               zaviazal žalovaného na náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: Lotte Co. Ltd.

      Prihlasovaná ochranná známka Spoločenstva: obrazová ochranná známka obsahujúca slovný prvok „LOTTE“, ako aj zobrazenie koaly medvedíkovitej na strome, ktorá drží menšiu koalu medvedíkovitú, pre tovary triedy 30 — prihláška ochrannej známky Spoločenstva č. 6 158 463.

      Majiteľ ochrannej známky alebo označenia namietaných v námietkovom konaní: žalobkyňa.

      Namietaná ochranná známka alebo označenie: národné obrazové ochranné známky obsahujúce slovné prvky „KOALA BÄREN“ a „KOALA“, ako aj zobrazenie koaly medvedíkovitej na strome, ktorá drží menšiu koalu medvedíkovitú, pre tovary triedy 30.

      Rozhodnutie námietkového oddelenia: vyhovenie námietke.

      Rozhodnutie odvolacieho senátu: vyhovenie odvolaniu a zrušenie rozhodnutia námietkového oddelenia.

      Dôvody žaloby: porušenie článku 42 ods. 2 a 3 nariadenia č. 207/2009, pravidla 22 ods. 2 nariadenia č. 2868/95 a článku 15 ods. 1 nariadenia č. 207/2009.


title: Vec C-638/15: Návrh na začatie prejudiciálneho konania, ktorý podal Najvyšší správny súd (Česká republika) 30. novembra 2015 – Eko-Tabak s.r.o./Generální ředitelství cel

text:
               14.3.2016

               SK

               Úradný vestník Európskej únie

               C 98/18

         Návrh na začatie prejudiciálneho konania, ktorý podal Najvyšší správny súd (Česká republika) 30. novembra 2015 – Eko-Tabak s.r.o./Generální ředitelství cel
   (Vec C-638/15)
   (2016/C 098/23)
   Jazyk konania: čeština

      Vnútroštátny súd, ktorý podal návrh na začatie prejudiciálneho konania

   Najvyšší správny súd

      Účastníci konania pred vnútroštátnym súdom

      Sťažovateľka (žalobkyňa v konaní na prvom stupni): Eko-Tabak s.r.o.

      Ďalší účastník konania (žalovaný v konaní na prvom stupni): Generální ředitelství cel

      Prejudiciálne otázky

               1.

               Možno sušené, plošné, nepravidelné, čiastočne odžilované tabakové listy a/alebo ich časti, ktoré prešli procesom primárneho sušenia a následného riadeného vlhčenia, so zistenou prítomnosťou glycerínu, ktoré možno po jednoduchých úpravách (nadrvením alebo ručným narezaním) fajčiť, považovať za tabakové výrobky v zmysle článku 2 ods. 1 písm. c) bodu ii), respektíve článku 5 ods. 1 písm. a) smernice Rady 2011/64/EÚ (1) o štruktúre a sadzbách spotrebnej dane z tabakových výrobkov (kodifikované znenie)?

               2.

               Pokiaľ je odpoveď na prvú otázku záporná, bráni článok 5 v spojení s článkom 2 smernice Rady 2011/64/EÚ o štruktúre a sadzbách spotrebnej dane z tabakových výrobkov (kodifikované znenie) takej vnútroštátnej právnej úprave členského štátu, ktorá podrobuje spotrebnej dani z tabakových výrobkov aj tabak neuvedený v článku 2 a článku 5 smernice Rady 2011/64/EÚ o štruktúre a sadzbách spotrebnej dane z tabakových výrobkov (kodifikované znenie), ktorý je určený na iný účel ako na fajčenie, zároveň ho však možno fajčiť (je na fajčenie spôsobilý či vhodný) a je upravený na predaj konečnému spotrebiteľovi?

      (1)  Ú. v. EÚ L 176, s. 24.


title: Vec T-17/05: Žaloba podaná dňa 10. januára 2005: France Télécom proti Komisii Európskych spoločenstiev

text:
               2.4.2005

               SK

               Úradný vestník Európskej únie

               C 82/34

         Žaloba podaná dňa 10. januára 2005: France Télécom proti Komisii Európskych spoločenstiev
   (Vec T-17/05)
   (2005/C 82/63)
   Jazyk konania: francúzština
   France Télécom, so sídlom v Paríži, v zastúpení: Antoine Gosset-Grainvillle a Laurent Godfroid, advokáti, podala 10. januára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:

               1.

               zrušil rozhodnutie Komisie č. C(2004) 3061 z 2. augusta 2004 o štátnej pomoci poskytnutej Francúzskou republikou v prospech France Télécom;

               2.

               zaviazal Komisiu Európskych spoločenstiev na náhradu trov konania.

         Žalobné dôvody a hlavné tvrdenia
   Žalobkyňa sa v tejto veci dovoláva rovnakých žalobných dôvodov a hlavných tvrdení ako vo veci T 427/04.


title: Vec T-327/16: Žaloba podaná 24. júna 2016 – Aldi Einkauf/EUIPO – Fratelli Polli (ANTICO CASALE)

text:
               8.8.2016

               SK

               Úradný vestník Európskej únie

               C 287/33

         Žaloba podaná 24. júna 2016 – Aldi Einkauf/EUIPO – Fratelli Polli (ANTICO CASALE)
   (Vec T-327/16)
   (2016/C 287/40)
   Jazyk, v ktorom bola podaná žaloba: nemčina

      Účastníci konania

      Žalobkyňa: Aldi Einkauf GmbH & Co. OHG (Essen, Nemecko) (v zastúpení: N. Lützenrath, U. Rademacher, C. Fürsen, Rechtsanwälte a N. Bertram, Rechtsanwältin)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Fratelli Polli, SpA (Miláno, Taliansko)

      Údaje týkajúce sa konania pred EUIPO

      Majiteľ spornej ochrannej známky: ďalší účastník konania pred odvolacím senátom.

      Dotknutá sporná ochranná známka: slovná ochranná známka Európskej únie „ANTICO CASALE“ – ochranná známka Európskej únie č. 10 531 432.

      Konanie pred EUIPO: konanie o vyhlásení neplatnosti.

      Napadnuté rozhodnutie: rozhodnutie druhého odvolacieho senátu EUIPO z 13. apríla 2016 vo veci R 1337/2015-2.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil EUIPO povinnosť nahradiť trovy konania.

      Uvádzané žalobné dôvody

               —

               porušenie článku 7 ods. 1 písm. b) nariadenia č. 207/2009,

               —

               porušenie článku 7 ods. 1 písm. c) nariadenia č. 207/2009,

               —

               porušenie článku 7 ods. 1 písm. g) nariadenia č. 207/2009.


title: Vec T-353/14: Žaloba podaná 23. mája 2014 – Taliansko/Komisia

text:
               7.7.2014

               SK

               Úradný vestník Európskej únie

               C 212/43

         Žaloba podaná 23. mája 2014 – Taliansko/Komisia
   (Vec T-353/14)
   2014/C 212/55
   Jazyk konania: taliančina

      Účastníci konania

      Žalobkyňa: Talianska republika (v zastúpení: P. Gentilli, avvocato dello Stato, G. Palmieri, splnomocnená zástupkyňa)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil oznámenie o otvorenom výberovom konaní EPSO/AD/276/14, administrátori (AD 5), na účely vytvorenia rezervného zoznamu pre 137 kandidátov na obsadenie voľných pracovných miest administrátorov (AD 5), uverejnené v Úradnom vestníku Európskej únie C 74 A z 13. marca 2014,

               —

               zaviazal Komisiu na náhradu trov konania.

      Dôvody a hlavné tvrdenia

   Uvedené žalobné dôvody a hlavné tvrdenia sú totožné so žalobnými dôvodmi a hlavnými tvrdeniami vo veci T-275/13, Taliansko/Komisia (Ú. v. EÚ C 74 A 2014, s. 4).


title: Rozsudok Súdu prvého stupňa z 10. júna 2004 vo veci T-315/02, Svend Klitgaard proti Komisii Európskych spoločenstiev (Ustanovenie zmluvy o založení právomoci súdu — Zmluva uzavretá v rámci programu PLAN Cluster D — Cestovné výdavky — Výdavky spojené s mimosúdnym domáhaním sa splnenia záväzku — Splnenie peňažného záväzku s oneskorením)

text:
               11.9.2004

               SK

               Úradný vestník Európskej únie

               C 228/38

      ROZSUDOK SÚDU PRVÉHO STUPŇA

   z 10. júna 2004
   vo veci T-315/02, Svend Klitgaard proti Komisii Európskych spoločenstiev (1)

   (Ustanovenie zmluvy o založení právomoci súdu - Zmluva uzavretá v rámci programu PLAN Cluster D - Cestovné výdavky - Výdavky spojené s mimosúdnym domáhaním sa splnenia záväzku - Splnenie peňažného záväzku s oneskorením)
   (2004/C 228/86)
   Jazyk konania: dánčina
   Vo veci T-315/02, Svend Klitgaard, bytom v Skørping (Dánsko), v zastúpení: S. Koll Espensen, advokát, proti Komisii Európskych spoločenstiev (splnomocnení zástupcovia: Støvlbæk a C. Giolito, za právnej pomoci P. Heidmann, ktorí si zvolili adresu pre doručovanie v Luxemburgu), predmetom ktorej je žaloba podaná na základe článku 238 ES, ktorou sa domáha zaplatenia sumy 19 867,40 Euro, pričom žalobcovi údajne vznikol na ňu nárok v súvislosti s plnením zmluvy č. 32.0166 uzavretej v rámci návrhu Plant Life Assessment Network (PLAN) časť D spolu s úrokmi z omeškania a tiež zaplatenia výdavkov spojených s mimosúdnym domáhaním sa splnenia záväzku spolu s úrokmi z omeškania, Súd prvého stupňa (piata komora), v zložení: predseda P. Lindh, sudcovia R. García-Valdecasas a J. D. Cooke; tajomník: D. Christensen, referentka, vyhlásil dňa 10. júna 2004 rozsudok, ktorého výrok znie:

               1.

               Žaloba sa zamieta.

               2.

               Žalobca znáša svoje vlastné trovy konania a je povinný nahradiť trovy konania, ktoré vznikli Komisii.

      (1)  Ú. v. ES C 323 z 21.12.2002


title: Vec C-429/10 P: Odvolanie podané 2. septembra 2010 : X Technology Swiss GmbH proti rozsudku Súdu prvého stupňa (druhá komora) z  15. júna 2010 vo veci T-547/08, X Technology Swiss GmbH/Úrad pre harmonizáciu vnútorného trhu (ochranné známky a vzory)

text:
               6.11.2010

               SK

               Úradný vestník Európskej únie

               C 301/13

         Odvolanie podané 2. septembra 2010: X Technology Swiss GmbH proti rozsudku Súdu prvého stupňa (druhá komora) z 15. júna 2010 vo veci T-547/08, X Technology Swiss GmbH/Úrad pre harmonizáciu vnútorného trhu (ochranné známky a vzory)
   (Vec C-429/10 P)
   ()
   2010/C 301/20
   Jazyk konania: nemčina

      Účastníci konania

      Odvolateľka: X Technology Swiss GmbH (v zastúpení: A. Herbertz a R. Jung, Rechtsanwälte)

      Ďalší účastník konania: Úrad pre harmonizáciu vnútorného trhu (ochranné známky a vzory)

      Návrhy odvolateľky

               —

               zrušiť rozsudok Všeobecného súdu z 15. júna 2010 vo veci T-547/08 a rozhodnutie R 846/2008-4 štvrtého odvolacieho senátu Úradu pre harmonizáciu vnútorného trhu zo 6. októbra 2008,

               —

               zaviazať odporkyňu v odvolacom konaní na náhradu trov konania.

      Odvolacie dôvody a hlavné tvrdenia

   Odvolanie bolo podané proti rozsudku Všeobecného súdu, ktorý zamietol žalobu odvolateľky o zrušenie rozhodnutia štvrtého odvolacieho senátu Úradu pre harmonizáciu vnútorného trhu zo 6. októbra 2008 týkajúce sa zamietnutia jej žiadosti o zápis pozičnej ochrannej známky pozostávajúcej z oranžového sfarbenia špičky ponožky.
   Odvolateľka uplatňuje, že Všeobecný súd použil protiprávny a nesprávny výklad absolútnych dôvodov zamietnutia ochranných známok, ktoré nemajú rozlišovaciu spôsobilosť, uvedený v článku 7 ods. 1 písm. b) nariadenia Rady (ES) č. 40/94 z 20. decembra 1993 o ochrannej známke Spoločenstva. V napadnutom rozhodnutí protiprávne stanovil zvýšené požiadavky na rozlišovaciu spôsobilosť.
   Pri posudzovaní rozlišovacej spôsobilosti podľa odvolateľky nezáleží len na jednotlivých vlastnostiach ochrannej známky, ale rozhodujúcim je aj celkový dojem z ochrannej známky vzhľadom na výrobky ktorých sa týka. Znamená to, že rozlišovaciu spôsobilosť prihlasovanej ochrannej známky treba skúmať jednak na základe jej rôznych súčasti ako je tvar, stav alebo farba, ale na druhej strane aj na základe jej celkového dojmu, čo Všeobecný súd nespravil. V rámci takéhoto skúmania treba navyše zásadne zohľadniť, že pre možnosť zápisu ochrannej známky postačuje už určitá miera rozlišovacej spôsobilosti.
   Všeobecný súd neprávom uplatnil prehnané požiadavky na rozlišovaciu spôsobilosť prihlasovanej ochrannej známky s odvolaním sa na judikatúru týkajúcu sa trojrozmerných ochranných známok, ktoré pozostávajú zo vzhľadu samotných výrobkov, ako aj obrazových ochranných známok, ktoré pozostávajú z dvojrozmerného vzhľadu výrobkov. Táto judikatúra nie je na prihlasovanú ochrannú známku použiteľná, pretože ochranná známka odvolateľky nie je trojrozmernou ochrannou známkou a neexistuje ani nijaká podobnosť, ktorá by spôsobovala, že by sa na prihlasovanú ochrannú známku mohla použiť judikatúra týkajúca sa týchto iných ochranných známok. Ochranná známka odvolateľky sa, na rozdiel od ochranných známok na ktoré sa vzťahuje citovaná judikatúra, týka len malej časti výrobku, ktorý má označovať. Exaktne ohraničený farebne presne definovaný znak, ktorý je v pomere k výrobku, ktorý má označovať malý, nie je porovnateľný s ochrannou známkou, ktorá celkovo pozostáva zo vzhľadu samotných výrobkov.
   Rozhodnutie Všeobecného súdu je podľa odvolateľky protiprávne aj keby sa vychádzalo z toho, že judikatúra vzťahujúca sa na trojrozmerné ochranné známky je použiteľná na prihlasovanú ochrannú známku, pretože ochranná známka odvolateľky spĺňa požiadavky stanovené judikatúrou vzťahujúcou sa na trojrozmerné ochranné známky. Odlišuje sa podstatným spôsobom od normálu a bežného ponímania v príslušnom odvetví a spĺňa svoju podstatnú funkciu označujúcu jej pôvod. Úvahy Všeobecného súdu týkajúce sa stupňa pozornosti relevantnej verejnosti skupiny nemožno pochopiť: práve pri výrobkoch, ktoré sa nemôžu pred kúpou vyskúšať je spotrebiteľ obzvlášť všímavý a venuje mimoriadnu pozornosť značkám. Ďalej sa Všeobecný súd podľa odvolateľky nijakým spôsobom dostatočne nezaoberal argumentom odvolateľky, že používa exaktne definovaný farebný odtieň. Nie je pochopiteľné, že Všeobecný súd považuje predmetné označenie športových ponožiek za bežné a z akého dôvodu by sfarbenie, ktoré sa nachádza stále na tom istom mieste a má vždy rovnaký farebný odtieň so signalizačným účinkom, nemalo byť označením spôsobilým na zápis.


title: Vec C-334/11 P: Uznesenie Súdneho dvora (piata komora) z  29. marca 2012 — Lancôme parfums et beauté & Cie/Úrad pre harmonizáciu vnútorného trhu (ochranné známky a vzory), Focus Magazin Verlag GmbH [Odvolanie — Ochranná známka Spoločenstva — Slovná ochranná známka ACNO FOCUS — Námietka majiteľa národnej slovnej ochrannej známky FOCUS — Zamietnutie zápisu — Článok 43 ods. 2 a 3 nariadenia (ES) č. 40/94 — Skoršia ochranná známka zapísaná už aspoň päť rokov]

text:
               30.6.2012

               SK

               Úradný vestník Európskej únie

               C 194/8

         Uznesenie Súdneho dvora (piata komora) z 29. marca 2012 — Lancôme parfums et beauté & Cie/Úrad pre harmonizáciu vnútorného trhu (ochranné známky a vzory), Focus Magazin Verlag GmbH
   (Vec C-334/11 P) (1)

   (Odvolanie - Ochranná známka Spoločenstva - Slovná ochranná známka ACNO FOCUS - Námietka majiteľa národnej slovnej ochrannej známky FOCUS - Zamietnutie zápisu - Článok 43 ods. 2 a 3 nariadenia (ES) č. 40/94 - Skoršia ochranná známka zapísaná už aspoň päť rokov)
   2012/C 194/13
   Jazyk konania: angličtina

      Účastníci konania

      Žalobkyňa: Lancôme parfums et beauté & Cie (v zastúpení: A. von Mühlendahl, Rechtsanwalt)

      Ďalší účastníci konania: Úrad pre harmonizáciu vnútorného trhu (ochranné známky a vzory) (v zastúpení: G. Schneider, splnomocnený zástupca), Focus Magazin Verlag GmbH (v zastúpení: R. Schweizer a J. Berlinger, Rechtsanwälte)

      Predmet veci

   Odvolanie proti rozsudku Všeobecného súdu (ôsma komora) zo 14. apríla 2011 — Lancôme/ÚHVT (T-466/08), ktorým Všeobecný súd zamietol žalobu o neplatnosť podanú prihlasovateľkou slovnej ochrannej známky „ACNO FOCUS“ pre výrobky zaradené do triedy 3 proti rozhodnutiu prvého odvolacieho senátu Úradu pre harmonizáciu vnútorného trhu (ÚHVT), R 1796/2007-1, z 29. júla 2008 zamietajúcemu odvolanie proti rozhodnutiu námietkového oddelenia, ktoré zamietlo zápis uvedenej ochrannej známky v rámci námietky podanej majiteľom národnej slovnej ochrannej známky „FOCUS“ pre tovary a služby zaradené do tried 3, 5, 6, 7, 8, 9, 14, 15, 16, 18, 20, 21, 24, 25, 26, 28, 29, 30, 33, 34, 36, 38, 39, 41 a 42 — Výklad a uplatnenie článku 43 ods. 2 a 3 nariadenia č. 40/94 (teraz článku 42 ods. 2 a 3 nariadenia č. 207/2009) — Pojem riadne používanie ochrannej známky

      Výrok

               1.

               Odvolanie sa zamieta.

               2.

               Lancôme parfums et beauté & Cie je povinná nahradiť trovy konania.

      (1)  Ú. v. EÚ C 282, 24.9.2011.


title: Vec T-241/04: Žaloba podaná dňa 9. júna 2004: Európsky úrad pre životné prostredie a Stichting Natuur en Millieu proti Komisii Európskych spoločenstiev

text:
               28.8.2004

               SK

               Úradný vestník Európskej únie

               C 217/30

         Žaloba podaná dňa 9. júna 2004: Európsky úrad pre životné prostredie a Stichting Natuur en Millieu proti Komisii Európskych spoločenstiev
   (Vec T-241/04)
   (2004/C 217/54)
   Jazyk konania: angličtina
   Európsky úrad pre životné prostredie, so sídlom Brusel, Belgicko a Stichting Natuur en Millieu, so sídlom Utrecht, Holandsko, v zastúpení: P. van den Biesen a B. Arentz, advokáti, podali 9. júna 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:

               —

               čiastočne zrušil rozhodnutie Komisie 2004/247/ES (1) v rozsahu týkajúcom sa článku 2 odseku 3 a článku 3 písmena b);

               —

               zaviazal Komisiu Európskych spoločenstiev nahradiť trovy tohto konania.

         Žalobné dôvody a hlavné tvrdenia:
   Napadnutým rozhodnutím Komisia rozhodla nedoplniť prílohu I k smernici 91/414 (2) a nezahrnúť „Simazine“ medzi účinné látky tam uvedené. Článok 4 smernice 91/414 ustanovuje, že členskými štátmi môžu byť povolené iba prípravky na ochranu rastlín obsahujúce látky uvedené v prílohe I. Odmietnutím zahrnutia látky Simazine do prílohy I Komisia rozhodla nepovoliť ďalšie užívanie prípravkov na ochranu rastlín obsahujúcich túto látku.
   Žalobcovia nenapádajú tento aspekt rozhodnutia ale skôr určité prechodné ustanovenia, ktoré dovoľujú do 30. júna 2007 za podmienok smerujúcich k minimalizovaniu rizika určité obmedzené užívanie prípravkov obsahujúcich Simazine. V preambule svojho rozhodnutia Komisia odôvodňovala tieto prechodné opatrenia doterajšou absenciou efektívnych alternatív a potrebou vytvorenia časového obdobia pre ich vývoj.
   Na podporu svojej žaloby žalobcovia uvádzajú žalobné dôvody nimi uvedené vo veci T-236/04.

      (1)  Ú. v. ES L 78 16.3.2004, s. 53.

      (2)  Smernica Rady 91/414/EHS zo dňa 15. júla 1991 o uvádzaní prípravkov na ochranu rastlín na trh, Úradný vestník L 230, 19/08/1991 s. 1-32


title: Vec C-238/12 P: Odvolanie podané 16. mája 2012 : FLSmidth & Co. A/S proti rozsudku Všeobecného súdu (štvrtá komora) zo 6. marca 2012 vo veci T-65/06, FLSmidth & Co. A/S/Európska komisia

text:
               6.10.2012

               SK

               Úradný vestník Európskej únie

               C 303/10

         Odvolanie podané 16. mája 2012: FLSmidth & Co. A/S proti rozsudku Všeobecného súdu (štvrtá komora) zo 6. marca 2012 vo veci T-65/06, FLSmidth & Co. A/S/Európska komisia
   (Vec C-238/12 P)
   2012/C 303/20
   Jazyk konania: angličtina

      Účastníci konania

      Odvolateľka: FLSmidth & Co. A/S (v zastúpení: M Dittmer, advokat, J. Ratliff, barrister, F. Louis, advokát)

      Ďalší účastník konania: Európska komisia

      Návrhy odvolateľky

   Spoločnosť FLSmidth & Co. A/S na základe článku 256 ods. 1 druhého pododseku, článku 263 a článku 264 Zmluvy o fungovaní Európskej únie, článku 31 nariadenia Rady č. 1/2003 (1) a článku 56 štatútu Súdneho dvora navrhuje, aby Súdny dvor:

               —

               zrušil rozsudok zo 6. marca 2012 vo veci T-65/06,

               —

               zrušil rozhodnutie Európskej Komisie z 30. novembra 2005 týkajúce sa konania podľa článku 101 ZFEÚ (vec COMP/F/38.354) v rozsahu, v akom sa týka spoločnosti FLS, alebo subsidiárne znížil pokutu uloženú žalobkyni daným rozhodnutím,

               —

               zaviazal Európsku komisiu na náhradu trov konania.

      Odvolacie dôvody a hlavné tvrdenia

   Na podporu svojho prvého návrhu spoločnosť FLS uvádza dva odvolacie dôvody, z ktorých druhý sa skladá z dvoch častí.

               —

               Všeobecný súd vychádzal z nesprávneho právneho posúdenia, keď neuplatnil správne právne kritérium pre prisúdenie zodpovednosti (konečnej) materskej spoločnosti. Všeobecný súd takisto nevyvodil správne právne dôsledky z predložených dôkazov, keďže nedospel k záveru, že spoločnosť FLS úspešne vyvrátila domnienku zodpovednosti materskej spoločnosti.

               —

               Všeobecný súd nepreskúmal, či Komisia splnila svoju povinnosť odôvodnenia.

                           —

                           Komisia pochybila, keď si nesplnila svoju povinnosť odôvodnenia, keďže dostatočne nedopovedala na tvrdenia a dôkazy, ktoré predložila spoločnosť FLS na účely vyvrátenia domnienky zodpovednosti materskej spoločnosti.

                           —

                           Komisia navyše porušila svoju povinnosť odôvodnenia, keďže rozhodnutie neobsahovalo odôvodnenie prisúdenia zodpovednosti spoločnosti FLS v období od decembra 1990 do decembra 1991.

         Na podporu subsidiárneho návrhu spoločnosť FLS uvádza štyri odvolacie dôvody.

               —

               Všeobecný súd vychádzal z nesprávneho právneho posúdenia, keď v rámci preskúmania zodpovednosti prisúdenej spoločnosti FLS neuplatnil zásadu proporcionality a zákonnosti, v dôsledku čoho primerane nezúžil predmetnú zodpovednosť.

               —

               Všeobecný súd vychádzal z nesprávneho právneho posúdenia, keď neukončil nerovné zaobchádzanie zo strany Komisie, ktorého sa dopustila tým, že spoločnosti Trioplast Industrier AB a nie spoločnosti FLS priznala 30 %-né zníženie na základe oznámenia o zhovievavosti.

               —

               Všeobecný súd vychádzal z nesprávneho právneho posúdenia, keď nesprávne uplatnil oddiel D druhú zarážku oznámenia o zhovievavosti, keďže spoločnosti FLS nepriznal zníženie na základe nespochybnenia skutkového stavu. Všeobecný súd navyše neuplatnil zásadu rovnosti zaobchádzania, keďže nezohľadnil skutočnosť, že spoločnosti Bonar Technical Fabrics bolo za približne rovnaké správanie priznané 10 %-né zníženie.

               —

               Všeobecný súd porušil článok 47 Charty základných práv Európskej únie a článok 6 ods. 1 Európskeho dohovoru o ľudských právach, keďže nevydal rozhodnutie v primeranej lehote.

      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1; Mim. vyd. 08/002, s. 205).


title: Vec T-44/13: Žaloba podaná 29. januára 2013 — AbbVie a i./EMA

text:
               16.3.2013

               SK

               Úradný vestník Európskej únie

               C 79/31

         Žaloba podaná 29. januára 2013 — AbbVie a i./EMA
   (Vec T-44/13)
   2013/C 79/53
   Jazyk konania: angličtina

      Účastníci konania

      Žalobkyne: AbbVie, Inc. (Wilmington, Spojené štáty) a AbbVie Ltd (Maidenhead, Spojené kráľovstvo) (v zastúpení: P. Bogaert, G. Berrisch, advokáti, a B. Kelly, solicitor)

      Žalovaná: Európska agentúra pre lieky

      Návrhy

   Žalobkyne navrhujú, aby Všeobecný súd:

               —

               zrušil rozhodnutie Európskej agentúry pre lieky EMA/748792/2012 zo 14. januára 2013 o sprístupnení dokumentov založených do spisu povolenia na uvedenie lieku na trh, a

               —

               zaviazal Európsku agentúru pre lieky na náhradu trov konania vynaložených žalobkyňami.

      Dôvody a hlavné tvrdenia

   Na podporu svojej žaloby žalobkyne uvádzajú päť žalobných dôvodov.

               1.

               Prvý žalobný dôvod založený na porušení článku 4 ods. 2 nariadenia o transparentnosti (1) a základných práv žalobkýň na ochranu informácií, ktoré sú obchodným tajomstvom.

               2.

               Druhý žalobný dôvod založený porušení článku 4 ods. 4 nariadenia o transparentnosti a zásady riadnej správy vecí verejných.

               3.

               Tretí žalobný dôvod založený na porušení povinnosti odôvodnenia v súvislosti s uplatnením článku 4 ods. 2 nariadenia o transparentnosti.

               4.

               Štvrtý žalobný dôvod založený na porušení zásady ochrany legitímnej dôvery.

               5.

               Piaty žalobný dôvod založený na porušení smernice 2001/29/ES (2), základných práv na ochranu práva vlastniť majetok, vrátane autorského práva, a zásady primeranosti a riadnej správy vecí verejných v rozsahu, v akom je sprístupnenie umožnené poskytnutím kópie dokumentov.

      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).

      (2)  Smernica Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, s. 10; Mim. vyd. 17/001, s. 230).


title: Vec C-408/08 P: Rozsudok Súdneho dvora (druhá komora) z  25. februára 2010 — Lancôme parfums et beauté & Cie SNC/Úrad pre harmonizáciu vnútorného trhu (ochranné známky a vzory), CMS Hasche Sigle [Odvolanie — Ochranná známka Spoločenstva — Nariadenie (ES) č. 40/94 — Článok 55 ods. 1 písm. a) a článok 7 ods. 1 písm. c) — Záujem na podaní návrhu na vyhlásenie neplatnosti ochrannej známky z absolútneho dôvodu neplatnosti — Advokátska kancelária — Slovné označenie COLOR EDITION — Opisný charakter slovnej ochrannej známky zloženej z opisných prvkov]

text:
               17.4.2010

               SK

               Úradný vestník Európskej únie

               C 100/5

         Rozsudok Súdneho dvora (druhá komora) z 25. februára 2010 — Lancôme parfums et beauté & Cie SNC/Úrad pre harmonizáciu vnútorného trhu (ochranné známky a vzory), CMS Hasche Sigle
   (Vec C-408/08 P) (1)

   (Odvolanie - Ochranná známka Spoločenstva - Nariadenie (ES) č. 40/94 - Článok 55 ods. 1 písm. a) a článok 7 ods. 1 písm. c) - Záujem na podaní návrhu na vyhlásenie neplatnosti ochrannej známky z absolútneho dôvodu neplatnosti - Advokátska kancelária - Slovné označenie „COLOR EDITION“ - Opisný charakter slovnej ochrannej známky zloženej z opisných prvkov)
   2010/C 100/07
   Jazyk konania: francúzština

      Účastníci konania

      Odvolateľka: Lancôme parfums et beauté & Cie SNC (v zastúpení: A. von Mühlendahl, Rechtsanwalt)

      Ďalší účastníci konania: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral, splnomocnený zástupca), CMS Hasche Sigle

      Predmet veci

   Odvolanie podané proti rozsudku Súdu prvého stupňa (druhej komory) z 8. júla 2008 Lancôme/ÚHVT — CMS Hasche Sigle (T-160/07), ktorým Súd prvého stupňa zamietol žalobu podanú odvolateľkou proti rozhodnutiu druhého odvolacieho senátu ÚHVT z 26. februára 2007, ktorým bol zrušený zápis ochrannej známky COLOR EDITION pre kozmetické výrobky a líčidlá — Porušenie článkov 7 ods. 1 písm. c) a 55 ods. 1 písm. a) nariadenia Rady (ES) č. 40/94 z 20. decembra 1993 o ochrannej známke Spoločenstva (Ú. v. ES L 11, s. 1; Mim. vyd. 17/001, s. 146) — Záujem na podaní návrhu na zrušenie ochrannej známky — Advokátska kancelária — Neexistencia vlastného hospodárskeho záujmu na podanie návrhu na zrušenie kozmetickej ochrannej známky — Vnímateľný rozdiel medzi podobnosťou vytvorenou výrazmi, ktoré boli navrhnuté na zápis ochrannej známky, a bežným jazykom cieľovej skupiny verejnosti pre označenie dotknutých výrobkov alebo služieb alebo ich základných vlastností

      Výrok rozsudku

               1.

               Odvolanie sa zamieta.

               2.

               Spoločnosť Lancôme parfums et beauté & Cie SNC je povinná nahradiť trovy konania.

      (1)  Ú. v. EÚ C 6, 10.1.2009.


title: Vec T-247/10: Rozsudok Všeobecného súdu zo 6. októbra 2011 — medi/ÚHVT — Deutsche Medien Center (deutschemedi.de) [ Ochranná známka Spoločenstva — Námietkové konanie — Prihláška slovnej ochrannej známky Spoločenstva deutschemedi.de — Skoršia slovná ochranná známka Spoločenstva World of medi, skoršie národné obrazové a slovné ochranné známky medi.eu, medi welt, medi-Verband, medi a skoršie obchodné meno a názov spoločnosti medi — Relatívny dôvod zamietnutia — Pravdepodobnosť zámeny — Článok 8 ods. 1 nariadenia (ES) č. 207/2009 ]

text:
               19.11.2011

               SK

               Úradný vestník Európskej únie

               C 340/19

         Rozsudok Všeobecného súdu zo 6. októbra 2011 — medi/ÚHVT — Deutsche Medien Center (deutschemedi.de)
   (Vec T-247/10) (1)

   (Ochranná známka Spoločenstva - Námietkové konanie - Prihláška slovnej ochrannej známky Spoločenstva deutschemedi.de - Skoršia slovná ochranná známka Spoločenstva World of medi, skoršie národné obrazové a slovné ochranné známky medi.eu, medi welt, medi-Verband, medi a skoršie obchodné meno a názov spoločnosti medi - Relatívny dôvod zamietnutia - Pravdepodobnosť zámeny - Článok 8 ods. 1 nariadenia (ES) č. 207/2009)
   2011/C 340/38
   Jazyk konania: nemčina

      Účastníci konania

      Žalobkyňa: medi GmbH & Co. KG (Bayreuth, Nemecko) (v zastúpení: H. Lindner, D. Terheggen, T. Kiphuth, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: S. Schäffner, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Deutsche Medien Center GmbH (Dortmund, Nemecko) (v zastúpení: R. Bodemann, advokát)

      Predmet veci

   Žaloba podaná proti rozhodnutiu štvrtého odvolacieho senátu ÚHVT zo 16. marca 2010 (vec R 1366/2008-4), týkajúcemu sa námietkového konania medzi spoločnosťou Weihermüller & Voigtmann GmbH & Co. KG a spoločnosťou Deutsche Medi Präventions GmbH

      Výrok rozsudku

               1.

               Rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) zo 16. marca 2010 (vec R 1366/2008-4) sa zrušuje.

               2.

               ÚHVT okrem toho, že znáša svoje vlastné trovy konania, je povinný nahradiť trovy konania, ktoré vynaložila spoločnosť medi GmbH & Co. KG.

               3.

               Spoločnosť Deutsche Medien Center GmbH znáša svoje vlastné trovy konania.

      (1)  Ú. v. EÚ C 209, 31.7.2010.


title: Vec C-497/06 P: Rozsudok Súdneho dvora (štvrtá komora) z  30. apríla 2009 — CAS Succhi di Frutta SpA/Komisia Európskych spoločenstiev (Odvolanie — Mimozmluvná zodpovednosť — Postup verejného obstarávania — Platba v naturáliách — Platba úspešných uchádzačov ovocím iným, ako to, ktoré bolo uvedené v oznámení o verejnom obstarávaní — Príčinná súvislosť)

text:
               4.7.2009

               SK

               Úradný vestník Európskej únie

               C 153/4

         Rozsudok Súdneho dvora (štvrtá komora) z 30. apríla 2009 — CAS Succhi di Frutta SpA/Komisia Európskych spoločenstiev
   (Vec C-497/06 P) (1)

   (Odvolanie - Mimozmluvná zodpovednosť - Postup verejného obstarávania - Platba v naturáliách - Platba úspešných uchádzačov ovocím iným, ako to, ktoré bolo uvedené v oznámení o verejnom obstarávaní - Príčinná súvislosť)
   2009/C 153/07
   Jazyk konania: taliančina

      Účastníci konania

      Odvolateľka: CAS Succhi di Frutta SpA (v zastúpení: F. Sciaudone, R. Sciaudone a D. Fioretti, avvocati)

      Ďalší účastník konania: Komisia Európskych spoločenstiev (v zastúpení: C. Cattabriga, splnomocnený zástupca, A. Dal Ferro, avvocato)

      Predmet veci

   Odvolanie podané proti rozsudku Súdu prvého stupňa (druhá komora) z 13. septembra 2006, CAS Succhi di Frutta/Komisia (T-226/01), ktorým Súd prvého stupňa zamietol žalobu, ktorej predmetom bol návrh na náhradu údajnej škody spôsobenej rozhodnutiami Komisie K(96) 1916 z 22. júla 1996 a K(96) 2208 zo 6. septembra 1996 prijatými v rámci nariadenia Komisie (ES) č. 228/96 zo 7. februára 1996 o dodaní ovocného džúsu a džemu určených obyvateľstvu Arménska a Azerbajdžanu [neoficiálny preklad] (Ú. v. ES L 30, s. 18)

      Výrok rozsudku

               1.

               Odvolanie sa zamieta.

               2.

               CAS Succhi di Frutta SpA je povinná nahradiť trovy konania.

      (1)  Ú. v. EÚ C 42, 24.2.2007.


title: Vec C-124/07: Rozsudok Súdneho dvora (prvá komora) z  3. apríla 2008 (návrh na začatie prejudiciálneho konania, ktorý podal Hoge Raad der Nederlanden – Holandsko) – J.C.M. Beheer BV/Staatssecretaris van Financiën (Šiesta smernica o DPH — Poskytovanie služieb súvisiacich s poisťovacími činnosťami — Poisťovací makléri a agenti)

text:
               24.5.2008

               SK

               Úradný vestník Európskej únie

               C 128/14

         Rozsudok Súdneho dvora (prvá komora) z 3. apríla 2008 (návrh na začatie prejudiciálneho konania, ktorý podal Hoge Raad der Nederlanden – Holandsko) – J.C.M. Beheer BV/Staatssecretaris van Financiën
   (Vec C-124/07) (1)

   (Šiesta smernica o DPH - Poskytovanie služieb súvisiacich s poisťovacími činnosťami - Poisťovací makléri a agenti)
   (2008/C 128/22)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom

      Žalobca: J.C.M. Beheer BV

      Žalovaný: Staatssecretaris van Financiën
   Predmet veci
   Návrh na začatie prejudiciálneho konania – Hoge Raad der Nederlanden – Výklad článku 13 B písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Poskytovanie služieb súvisiacich s poisťovacími a zaisťovacími operáciami poisťovacími maklérmi a poisťovacími agentmi – Daňovník konajúci ako podzástupca menom hlavného zástupcu
   Výrok rozsudku
   Článok 13 B písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia sa má vykladať tak, že okolnosť, že poisťovací maklér alebo poisťovací agent neudržiava priamy, ale iba nepriamy vzťah so zmluvnými stranami poistnej alebo zaisťovacej zmluvy, ku ktorej uzavretiu prispel, a to prostredníctvom iného platiteľa dane, ktorý je sám v priamom vzťahu s jednou z týchto zmluvných strán a voči ktorému je tento poisťovací maklér alebo poisťovací agent zmluvne viazaný, nebráni tomu, aby plnenie poskytované poisťovacím maklérom alebo poisťovacím agentom bolo oslobodené od DPH podľa tohto ustanovenia.

      (1)  Ú. v. EÚ C 95, 28.4.2007.


title: Vec T-126/08: Žaloba podaná 20. marca 2008 – Okalux/ÚHVT – Ondex (ONDACELL)

text:
               9.5.2008

               SK

               Úradný vestník Európskej únie

               C 116/28

         Žaloba podaná 20. marca 2008 – Okalux/ÚHVT – Ondex (ONDACELL)
   (Vec T-126/08)
   (2008/C 116/52)
   Jazyk žaloby: nemčina
   Účastníci konania

      Žalobkyňa: Okalux GmbH (Marktheidenfeld, Nemecko) (v zastúpení: M. Beckensträter, advokátka)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom ÚHVT: Ondex S.A.S.
   Návrhy žalobkyne

               —

               zrušiť rozhodnutie štvrtého odvolacieho senátu z 22. januára 2008, doručeného 24. januára 2008 a vyhlásiť, že námietka z 29. augusta 2006 sa nepovažuje za podanú,

               —

               zaviazať žalovaného na náhradu trov konania vrátane trov sporu vo veci samej a trov žaloby proti tretej osobe.

         Žalobné dôvody a hlavné tvrdenia

      Prihlasovateľ ochrannej známky Spoločenstva: Okalux S.A.S.

      Prihlasovaná ochranná známka: ochranná známka „ONDACELL“ pre výrobky a služby tried 6, 17 a 19 (prihláška č. 4 755 971).

      Majiteľ ochrannej známky alebo označenia, ktoré je základom námietky: žalobkyňa.

      Rozhodnutie námietkového oddelenia: námietka sa považuje za neprípustnú.

      Rozhodnutie odvolacieho senátu: zamietnutie odvolania.

      Dôvody žaloby: porušenie článkov 5 a 8 nariadenia (ES) č. 2869/95 (1) ako aj porušenie uznesenia č. EX-96-1 (2) a oznámenia č. 5/96 (3).

      (1)  Nariadenie Komisie (ES) č. 2869/95 z 13. decembra 1995 o poplatkoch splatných Úradu pre harmonizáciu vnútorného trhu (ochranné známky a vzory) (Ú. v. ES L 303, s. 33; Mim. vyd. 09/001, s. 291).

      (2)  Rozhodnutie predsedu ÚHVT č. EX-96-1 z 11. januára 1996 o podmienkach otvorenia bežných účtov na Úrade (Ú. v. ÚHVT 1996, s. 48).

      (3)  Oznámenie predsedu ÚHVT č. 5/96 z 8. augusta 1996 o bežných účtoch (Ú. v. ÚHVT 1996, s. 1460).


title: Vec C-42/05: Uznesenie predsedu Súdneho dvora zo 14. septembra 2006 (návrh na začatie prejudiciálneho konania, ktorý podal Cour de cassation – Belgicko) – Belgické kráľovstvo/Ring Occasions SA, v likvidácii, Fortis Banque SA

text:
               30.12.2006

               SK

               Úradný vestník Európskej únie

               C 331/24

         Uznesenie predsedu Súdneho dvora zo 14. septembra 2006 (návrh na začatie prejudiciálneho konania, ktorý podal Cour de cassation – Belgicko) – Belgické kráľovstvo/Ring Occasions SA, v likvidácii, Fortis Banque SA
   (Vec C-42/05) (1)

   (2006/C 331/42)

      Jazyk konania: francúzština

   Predseda Súdneho dvora nariadil výmaz veci.

      (1)  Ú. v. EÚ C 93, 16.4.2005.


title: Vec T-543/11: Žaloba podaná 14. októbra 2011 — Ghreiwati/Rada

text:
               3.12.2011

               SK

               Úradný vestník Európskej únie

               C 355/27

         Žaloba podaná 14. októbra 2011 — Ghreiwati/Rada
   (Vec T-543/11)
   2011/C 355/49
   Jazyk konania: francúzština

      Účastníci konania

      Žalobca: Emad Ghreiwati (Al Maliki, Sýria) (v zastúpení: P.-F. Gaborit, advokát)

      Žalovaná: Rada Európskej únie

      Návrhy

   Žalobca navrhuje, aby Všeobecný súd:

               —

               zrušil rozhodnutie Rady Európskej únie č. 2011/522/SZBP, nariadenie Rady Európskej únie (EU) č. 878/2011, rozhodnutie Rady Európskej únie č. 2011/628/SZBP a nariadenie Rady Európskej únie (EU) č. 950/2011, v rozsahu, v akom sa týkajú Emada Ghreiwatiho;

               —

               zaviazal Radu Európskej únie na náhradu všetkých trov konania.

      Dôvody a hlavné tvrdenia

   Na podporu svojej žaloby žalobca uvádza dva žalobné dôvody.

               1.

               Prvý žalobný dôvod je založený na chýbajúcom odôvodnení a porušení práva na obhajobu a práva na účinné súdne preskúmanie keďže:

                           —

                           v napadnutých aktoch, ktoré pridávajú meno žalobcu na zoznam osôb dotknutých reštriktívnymi opatreniami voči Sýrii, sa nenachádza odôvodnenie týchto reštriktívnych opatrení,

                           —

                           tieto rozhodnutia neboli predmetom žiadneho oznámenia a

                           —

                           žalobcovi stále neboli oznámené skutočnosti v jeho neprospech, ktoré zakladajú reštriktívne opatrenia, napriek žiadosti adresovanej Rade Európskej únie.

               2.

               Druhý žalobný dôvod je subsidiárne založený na zjavne nesprávnom posúdení, keďže ani postavenie žalobcu ako predsedu Priemyselnej komory v Damasku ani jeho postavenie spoločníka v spoločnosti Zouheir GHREIWATI nemôže slúžiť ako zámienka ekonomickej podpory režimu v Sýrii.


title: Vec C-462/09: Návrh na začatie prejudiciálneho konania, ktorý podal Hoge Raad der Nederlanden (Holandsko) 25. novembra 2009 — Stichting de Thuiskopie/Mijndert van der Lee a i.

text:
               30.1.2010

               SK

               Úradný vestník Európskej únie

               C 24/38

         Návrh na začatie prejudiciálneho konania, ktorý podal Hoge Raad der Nederlanden (Holandsko) 25. novembra 2009 — Stichting de Thuiskopie/Mijndert van der Lee a i.
   (Vec C-462/09)
   2010/C 24/66
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hoge Raad der Nederlanden

      Účastníci konania pred vnútroštátnym súdom

      Navrhovateľka: Stichting de Thuiskopie

      Odporcovia: Mijndert van der Lee, Hananja van der Lee, Opus Supplies Deutschland GmbH

      Prejudiciálne otázky

               1.

               Ponúka smernica 2001/29/ES (1) najmä jej článok 5 ods. 2 písm. b) a ods. 5 kritériá, pomocou ktorých možno odpovedať na otázku, kto je podľa vnútroštátneho práva dlžníkom „primeranej kompenzácie“ v zmysle článku 5 ods. 2 písm. b)? Ak áno, ktoré kritériá?

               2.

               V prípade predaja na diaľku, v rámci ktorého je kupujúci usadený v inom členskom štáte ako predávajúci, vyžaduje článok 5 ods. 5 smernice natoľko široký výklad vnútroštátneho práva, aby aspoň v jednom z členských štátov zúčastnených na predaji na diaľku bol dlžník vykonávajúci podnikateľskú činnosť povinný zaplatiť „primeranú kompenzáciu“ v zmysle článku 5 ods. 2 písm. b)?

      (1)  Smernica Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, s. 10; Mim. vyd. 17/001, s. 230).


title: Vec T-492/07 P: Odvolanie podané 28. decembra 2007 : Carlos Sanchez Ferriz a i. proti uzneseniu Súdu pre verejnú službu zo 17. októbra 2007 vo veci F-115/06, Sanchez Ferriz a i./Komisia

text:
               8.3.2008

               SK

               Úradný vestník Európskej únie

               C 64/47

         Odvolanie podané 28. decembra 2007: Carlos Sanchez Ferriz a i. proti uzneseniu Súdu pre verejnú službu zo 17. októbra 2007 vo veci F-115/06, Sanchez Ferriz a i./Komisia
   (Vec T-492/07 P)
   (2008/C 64/77)
   Jazyk konania: francúzština
   Účastníci konania

      Odvolatelia: Carlos Sanchez Ferriz (Brusel, Belgicko), Isabelle Chantraine (Brusel, Belgicko), José De Viana Costa Ribeiro (Meise, Belgicko), Brigitte Housiaux (Ramillies, Belgicko), Chantal Vellemans (Brusel, Belgicko), Sylvie Schaack (Remich, Luxemburské veľkovojvodstvo), Andrea Losito (Sandweiler, Luxemburské veľkovojvodstvo), Alain Hertert (Scheidgen, Luxemburské veľkovojvodstvo), Marie-Josée Gaspar-Lis (Luxemburg, Luxemburské veľkovojvodstvo), Otilia Ferreira-Nielsen (Gostingen, Luxemburské veľkovojvodstvo) (v zastúpení: F. Frabetti, advokát)

      Ďalší účastník konania: Komisia Európskych spoločenstiev
   Návrhy odvolateľov

               —

               zrušiť uznesenie Súdu pre verejnú službu zo 17. októbra 2007 vo veci F-115/06,

               —

               vyhovieť návrhom žalobcov v prvostupňovom konaní a vyhlásiť žalobu vo veci F-115/06 za prípustnú a dôvodnú,

               —

               subsidiárne vrátiť vec na konanie pred Súdom pre verejnú službu,

               —

               rozhodnúť o trovách konania a zaviazať Komisiu na ich úhradu.

         Odvolacie dôvody a hlavné tvrdenia
   Odvolatelia vo svojom odvolaní navrhujú zrušenie uznesenia Súdu pre verejnú službu, ktorým bola ako neprípustná zamietnutá ich žaloba, ktorej hlavným predmetom bolo zrušenie zoznamu úradníkov povyšovaných za hodnotiace obdobie roku 2005, v rozsahu, v akom tento zoznam nezahŕňa mená žalobcov, a subsidiárne zrušenie rozhodnutí o pridelení prioritných bodov, ktoré sa ich v uvedenom hodnotiacom období týkajú.
   Na podporu svojho odvolania odvolatelia uvádzajú, že na rozdiel od toho, čo bolo uvedené v napadnutom uznesení, všeobecné vykonávacie ustanovenia z 26. apríla 2002, ktorých nezákonnosť bola namietaná v prvostupňovom konaní, majú priamy právny vzťah s týmto konaním.
   Okrem toho odvolatelia uvádzajú, že Súd pre verejnú službu sa dopustil nesprávneho právneho posúdenia, keď žalobný dôvod založený na porušení všeobecných vykonávacích ustanovení 45 z 23. decembra 2004 vyhlásil za neprípustný z dôvodu jeho oneskoreného uvedenia v štádiu repliky. Odvolatelia uvádzajú, že tento žalobný dôvod bol uvedený v sťažnosti, ako aj v žalobe a replika obsahuje iba jeho rozšírenie.
   Nakoniec navrhovatelia uvádzajú, že v rozpore s tým, čo konštatoval Súd pre verejnú službu, boli konkrétne a individuálne dotknutí porušením článku 6 prvého odseku a porušením článku 10 ods. 2 prílohy XIII služobného poriadku a že ich právny záujem na podaní žaloby bol teda zjavný.


title: Vec T-333/15: Žaloba podaná 24. júna 2015 – Josel/ÚHVT – Nationale-Nederlanden Nederland (NN)

text:
               10.8.2015

               SK

               Úradný vestník Európskej únie

               C 262/37

         Žaloba podaná 24. júna 2015 – Josel/ÚHVT – Nationale-Nederlanden Nederland (NN)
   (Vec T-333/15)
   (2015/C 262/51)
   Jazyk, v ktorom bola podaná žaloba: španielčina

      Účastníci konania

      Žalobkyňa: Josel, SL (Barcelona, Španielsko) (v zastúpení: J. L. Rivas Zurdo, advokát)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Ďalší účastník konania pred odvolacím senátom: Nationale-Nederlanden Nederland BV (Amsterdam, Holandsko)

      Údaje týkajúce sa konania pred ÚHVT

      Prihlasovateľ spornej ochrannej známky: ďalší účastník konania pred odvolacím senátom.

      Dotknutá sporná ochranná známka: obrazová ochranná známka Spoločenstva obsahujúca slovný prvok „NN“ – Prihláška č. 1 066 097.

      Konanie pred ÚHVT: námietkové konanie.

      Napadnuté rozhodnutie: rozhodnutie štvrtého odvolacieho senátu ÚHVT zo 14. apríla 2015 vo veci R 1531/2014-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie, čiastočne zamietol odvolanie a potvrdil rozhodnutie námietkového oddelenia, ktoré zamietlo námietku B 1 887 887 a zapísalo ochrannú známku Spoločenstva (medzinárodný zápis) č. 1 066 097 „NN“ triedy 36 (slovná),

               —

               zaviazal protistranu na náhradu trov konania.

      Uvádzaný žalobný dôvod

               —

               Porušenie článku 8 ods. 1 písm. a) a b) nariadenia č. 207/2009.


title: Vec C-282/15: Rozsudok Súdneho dvora (štvrtá komora) z 19. januára 2017 (návrh na začatie prejudiciálneho konania, ktorý podal Verwaltungsgericht Braunschweig – Nemecko) – Queisser Pharma GmbH & Co. KG/Spolková republika Nemecko (Návrh na začatie prejudiciálneho konania — Voľný pohyb tovaru — Články 34 až 36 ZFEÚ — Výlučne vnútorná situácia — Potravinová bezpečnosť — Nariadenie (ES) č. 178/2002 — Článok 6 — Zásada analýzy rizika — Článok 7 — Zásada preventívnosti — Nariadenie (ES) č. 1925/2006 — Právna úprava členského štátu zakazujúca výrobu a uvedenie výživových doplnkov obsahujúcich aminokyseliny na trh — Situácia, v ktorej časovo obmedzená výnimka z tohto zákazu patrí do miery voľnej úvahy vnútroštátneho orgánu)

text:
               6.3.2017

               SK

               Úradný vestník Európskej únie

               C 70/3

         Rozsudok Súdneho dvora (štvrtá komora) z 19. januára 2017 (návrh na začatie prejudiciálneho konania, ktorý podal Verwaltungsgericht Braunschweig – Nemecko) – Queisser Pharma GmbH & Co. KG/Spolková republika Nemecko
   (Vec C-282/15) (1)

   ((Návrh na začatie prejudiciálneho konania - Voľný pohyb tovaru - Články 34 až 36 ZFEÚ - Výlučne vnútorná situácia - Potravinová bezpečnosť - Nariadenie (ES) č. 178/2002 - Článok 6 - Zásada analýzy rizika - Článok 7 - Zásada preventívnosti - Nariadenie (ES) č. 1925/2006 - Právna úprava členského štátu zakazujúca výrobu a uvedenie výživových doplnkov obsahujúcich aminokyseliny na trh - Situácia, v ktorej časovo obmedzená výnimka z tohto zákazu patrí do miery voľnej úvahy vnútroštátneho orgánu))
   (2017/C 070/03)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Verwaltungsgericht Braunschweig

      Účastníci konania pred vnútroštátnym súdom

      Žalobkyňa: Queisser Pharma GmbH & Co. KG

      Žalovaná: Spolková republika Nemecko

      Výrok rozsudku

   Články 6 a 7 nariadenia Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín, sa majú vykladať v tom zmysle, že im odporuje vnútroštátna právna úprava, o akú ide vo veci samej, ktorá zakazuje výrobu, spracovanie alebo uvedenie na trh akéhokoľvek výživového doplnku, ktorý obsahuje aminokyseliny, ak v tejto súvislosti nebola udelená výnimka, ktorej udelenie patrí do voľnej úvahy vnútroštátneho orgánu, pokiaľ sa táto právna úprava zakladá na analýze rizika týkajúcej sa len určitých aminokyselín, čo prináleží overiť vnútroštátnemu súdu. V každom prípade tieto články treba vykladať tak, že im odporuje taká vnútroštátna právna úprava, pokiaľ stanovuje, že výnimky zo zákazu stanoveného v uvedenej právnej úprave môžu byť udelené len na časovo obmedzené obdobie aj v prípade, keď sa preukáže, že látka nie je škodlivá.

      (1)  Ú. v. EÚ C 294, 7.9.2015.


title: Vec T-387/10: Žaloba podaná 9. septembra 2010 — Goutier/ÚHVT — Eurodata (ARANTAX)

text:
               6.11.2010

               SK

               Úradný vestník Európskej únie

               C 301/45

         Žaloba podaná 9. septembra 2010 — Goutier/ÚHVT — Eurodata (ARANTAX)
   (Vec T-387/10)
   ()
   2010/C 301/72
   Jazyk žaloby: nemčina

      Účastníci konania

      Žalobca: Klaus Goutier (Frankfurt nad Mohanom, Nemecko) (v zastúpení: E. E. Happe, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Eurodata GmbH & Co. KG (Saarbrücken, Nemecko)

      Návrhy žalobcu

               —

               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 1. júla 2010 vo veci R 126/2009-4, v rozsahu, v akom zamietlo prihlášku ochrannej známky tým, že zrušilo napadnuté rozhodnutie vo vzťahu k týmto službám:
               —   trieda 35— daňové poradenstvo, príprava daňových priznaní, účtovníctvo, audítorské služby, odborné poradenstvo, podnikové poradenstvo,
               —   trieda 36— príprava daňových posudkov a odhadov, fúzie a akvizície, a to finančné poradenstvo pri kúpe alebo predaji podnikov, ako aj podielov na podnikoch,
               —   trieda 42— právne poradenstvo a zastupovanie, rešerše v právnych záležitostiach,

               —

               zaviazať žalovaného na náhradu trov konania.

      Žalobné dôvody a hlavné tvrdenia

      Prihlasovateľ ochrannej známky Spoločenstva: žalobca.

      Prihlasovaná ochranná známka Spoločenstva: slovná ochranná známka „ARANTAX“ pre služby zaradené do tried 35, 36 a 42.

      Majiteľ ochrannej známky alebo označenia, ktoré je základom námietky: Eurodata GmbH & Co. KG.

      Ochranná známka alebo označenie, ktoré je základom námietky: nemecká slovná ochranná známka „ANTAX“ pre služby zaradené do tried 35, 36, 41, 42 a 45.

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: čiastočné zrušenie rozhodnutia námietkového oddelenia a čiastočné zamietnutie prihlášky ochrannej známky Spoločenstva.

      Dôvody žaloby: porušenie článkov 15 a 43 nariadenia (ES) č. 207/2009 (1), keďže nebol predložený dôkaz o používaní, ako aj porušenie článku 8 ods. 1 písm. b) nariadenia (ES) č. 207/2009, keďže medzi kolidujúcimi ochrannými známkami neexistuje pravdepodobnosť zámeny.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).


title: Vec F-38/10: Rozsudok Súdu pre verejnú službu (prvá komora) z  13. apríla 2011 — Vakalis/Komisia (Verejná služba — Úradníci — Dôchodok — Prevod práv na dôchodok nadobudnuté v Grécku do dôchodkového systému úradníkov Únie — Výpočet započítaných rokov — Námietka nezákonnosti všeobecných vykonávacích ustanovení k článkom 11 a 12 prílohy VIII služobného poriadku — Zásada rovnosti zaobchádzania — Zásada neutrality eura)

text:
               28.5.2011

               SK

               Úradný vestník Európskej únie

               C 160/28

         Rozsudok Súdu pre verejnú službu (prvá komora) z 13. apríla 2011 — Vakalis/Komisia
   (Vec F-38/10) (1)

   (Verejná služba - Úradníci - Dôchodok - Prevod práv na dôchodok nadobudnuté v Grécku do dôchodkového systému úradníkov Únie - Výpočet započítaných rokov - Námietka nezákonnosti všeobecných vykonávacích ustanovení k článkom 11 a 12 prílohy VIII služobného poriadku - Zásada rovnosti zaobchádzania - Zásada neutrality eura)
   2011/C 160/43
   Jazyk konania: francúzština

      Účastníci konania

      Žalobca: Ioannis Vakalis (Luvinate, Taliansko) (v zastúpení: S. Pappas, advokát)

      Žalovaná: Európska komisia (v zastúpení: D. Martin a J. Baquero Cruz, splnomocnení zástupcovia)

      Predmet veci

   Návrh na zrušenie rozhodnutia Úradu pre správu a vyplácanie individuálnych nárokov, ktoré stanovuje práva na dôchodok žalobcu v rámci ich prevodu do systému Únie

      Výrok rozsudku

               1.

               Žaloba sa zamieta čiastočne ako neprípustná a čiastočne ako nedôvodná.

               2.

               Európska komisia znáša svoje vlastné trovy konania a je povinná nahradiť polovicu trov konania I. Vakalisa.

               3.

               I. Vakalis znáša polovicu vlastných trov konania.

      (1)  Ú. v. EÚ C 209, 31.7.2010, s. 54.


title: Vec C-477/14: Návrh na začatie prejudiciálneho konania, ktorý podal High Court of Justice (England and Wales), Queen’s Bench Division (Administrative Court) (Spojené kráľovstvo) 27. októbra 2014 – Pillbox 38 (UK) Limited, podnikajúca ako „Totally Wicked“ /Secretary of State for Health

text:
               12.1.2015

               SK

               Úradný vestník Európskej únie

               C 7/16

         Návrh na začatie prejudiciálneho konania, ktorý podal High Court of Justice (England and Wales), Queen’s Bench Division (Administrative Court) (Spojené kráľovstvo) 27. októbra 2014 – Pillbox 38 (UK) Limited, podnikajúca ako „Totally Wicked“/Secretary of State for Health
   (Vec C-477/14)
   (2015/C 007/21)
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   High Court of Justice (England and Wales), Queen’s Bench Division (Administrative Court)

      Účastníci konania pred vnútroštátnym súdom

      Žalobkyňa: Pillbox 38 (UK) Limited, podnikajúca ako „Totally Wicked“

      Žalovaný: Secretary of State for Health

      Prejudiciálna otázka

   Je článok 20 smernice Európskeho parlamentu a Rady 2014/40/EÚ z 3. apríla 2014 (1) o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (2) (Ú. v. EÚ L 127, s. 1) neplatný, či už ako celok alebo v príslušnej časti, z jedného alebo z viacerých nasledujúcich dôvodov:

               —

               Ukladá, či už ako celok alebo v príslušnej časti, výrobcom a/alebo maloobchodným predajcom elektronických cigariet súbor povinností, ktoré sú v rozpore so zásadou proporcionality v spojení so zásadou právnej istoty?

               —

               Z tých istých alebo podobných dôvodov nie je v súlade so zásadou rovnakého zaobchádzania a/alebo protiprávne narušuje hospodársku súťaž?

               —

               Nie je v súlade so zásadou subsidiarity?

               —

               Porušuje práva výrobcov alebo maloobchodných predajcov elektronických cigariet podľa článkov 16 a/alebo 17 Charty základných práv?

      (1)  Ú. v. EÚ L 127, s. 1.

      (2)  Ú. v. ES L 194, s. 26; Mim. vyd. 15/006, s. 147.


title: Rozsudok Súdu prvého stupňa z 28. októbra 2004 vo veci T-76/03, Herbert Meister proti Úradu pre harmonizáciu vnútorného trhu (ochranné známky a vzory) (ÚHVT) (Úradníci — Preloženie vedúceho oddelenia — Záujem služby — Rovnocennosť pracovných miest — Právo na slobodu vyjadrovania — Povinnosť starostlivosti — Odôvodnenie — Právo byť vypočutý — Mimozmluvná zodpovednosť)

text:
               8.1.2005

               SK

               Úradný vestník Európskej únie

               C 6/35

      ROZSUDOK SÚDU PRVÉHO STUPŇA

   z 28. októbra 2004
   vo veci T-76/03, Herbert Meister proti Úradu pre harmonizáciu vnútorného trhu (ochranné známky a vzory) (ÚHVT) (1)

   (Úradníci - Preloženie vedúceho oddelenia - Záujem služby - Rovnocennosť pracovných miest - Právo na slobodu vyjadrovania - Povinnosť starostlivosti - Odôvodnenie - Právo byť vypočutý - Mimozmluvná zodpovednosť)
   (2005/C 6/68)
   Jazyk konania: francúzština
   Vo veci T-76/03, Herbert Meister, úradník Úradu pre harmonizáciu vnútorného trhu (ochranné známky a vzory), bydliskom v Muchamiel (Španielsko), v zastúpení: G. Vandersanden, advokát, proti Úradu pre harmonizáciu vnútorného trhu (ochranné známky a vzory) (ÚHVT) (splnomocnený zástupca: O. Waelbroeck), predmetom ktorej je na jednej strane žiadosť o zrušenie rozhodnutia ÚHVT PERS-AFFECT-02-30 zo dňa 22. apríla 2002, ktorým bol žalobca v záujme služby menovaný za právneho poradcu podpredsedníctva pre právne záležitosti a na druhej strane návrh na náhradu škody, Súd prvého stupňa (tretia komora), v zložení: predseda J. Azizi, sudcovia M. Jaeger a E. Cremona, tajomník: D. Christensen, referentka, vyhlásil dňa 28. októbra 2004 rozsudok, ktorého výrok znie:

               1.

               Úrad pre harmonizáciu vnútorného trhu (ochranné známky a vzory) (ÚHVT) je povinný zaplatiť žalobcovi 5 000 EUR ako náhradu škody za nesprávny služobný postup.

               2.

               V zostávajúcej časti sa žaloba zamieta.

               3.

               ÚHVT znáša svoje trovy a je povinný uhradiť pätinu trov vzniknutých žalobcovi.

               4.

               Žalobca znáša štyri pätiny svojich trov.

      (1)   Ú. v. EÚ C 101 zo dňa 26.4.2003


title: Vec T-113/16: Žaloba podaná 21. marca 2016 – Arctic Cat/EUIPO – Slazengers (Vyobrazenie pantera)

text:
               17.5.2016

               SK

               Úradný vestník Európskej únie

               C 175/22

         Žaloba podaná 21. marca 2016 – Arctic Cat/EUIPO – Slazengers (Vyobrazenie pantera)
   (Vec T-113/16)
   (2016/C 175/26)
   Jazyk, v ktorom bola podaná žaloba: angličtina

      Účastníci konania

      Žalobkyňa: Arctic Cat, Inc. (Thief River Falls, Minnesota, Spojené štáty) (v zastúpení: M. Hartmann a S. Fröhlich, advokáti)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Slazengers Ltd (Burnham, Spojené kráľovstvo)

      Údaje týkajúce sa konania pred EUIPO

      Prihlasovateľ spornej ochrannej známky: Žalobkyňa.

      Dotknutá sporná ochranná známka: Medzinárodný zápis ochrannej známky označujúci Európsku úniu týkajúci sa obrazovej ochrannej známky (Vyobrazenie pantera) – medzinárodný zápis označujúci Európsku úniu č. 941 684.

      Konanie pred EUIPO: Námietkové konanie.

      Napadnuté rozhodnutie: Rozhodnutie piateho odvolacieho senátu EUIPO z 11. januára 2016 vo veci R 2953/2014-5.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie v rozsahu, v akom bolo odvolanie zamietnuté a v akom bolo potvrdené čiastočné zamietnutie ochrany medzinárodného zápisu č. 941 684 pokiaľ ide o Európsku Úniu pre požadované výrobky v triede 25 („Špeciálne oblečenie pre motorizované športové vozidlá, vrátane ochranného vrchného odevu, kukiel a masiek na tvár“),

               —

               povolil ochranu medzinárodného zápisu č. 941 684 pokiaľ ide o Európsku Úniu tiež pre požadované výrobky v triede 25 („Špeciálne oblečenie pre motorizované športové vozidlá, vrátane ochranného vrchného odevu, kukiel a masiek na tvár“),

               —

               uložil EUIPO povinnosť nahradiť trovy konania,

               —

               uložil Slazengers Ltd povinnosť nahradiť trovy konania pre EUIPO.

      Uvádzaný žalobný dôvod

               —

               porušenie článku 8 ods. 1 písm. b) nariadenia č. 207/2009.


title: Vec T-227/12: Uznesenie Všeobecného súdu z  24. októbra 2012 — Saobraćajni institut CIP/Komisia ( „Žaloba o neplatnosť a o náhradu škody — Verejné zákazky na služby — Vylúčenie žalobcu z účasti na verejnom obstarávaní — Zrušenie verejného obstarávania po podaní žaloby — Zastavenie konania“ )

text:
               12.1.2013

               SK

               Úradný vestník Európskej únie

               C 9/37

         Uznesenie Všeobecného súdu z 24. októbra 2012 — Saobraćajni institut CIP/Komisia
   (Vec T-227/12) (1)

   (Žaloba o neplatnosť a o náhradu škody - Verejné zákazky na služby - Vylúčenie žalobcu z účasti na verejnom obstarávaní - Zrušenie verejného obstarávania po podaní žaloby - Zastavenie konania)
   2013/C 9/67
   Jazyk konania: angličtina

      Účastníci konania

      Žalobca: Saobraćajni institut CIP d.o.o.(Belehrad, Srbsko) (v zastúpení: A. Lojpur, advokát)

      Žalovaná: Európska komisia (v zastúpení: F. Erlbacher a E. Georgieva, splnomocnení zástupcovia)

      Predmet veci

   Jednak návrh na zrušenie oznámenia o vyhlásení verejného obstarávania z 3. apríla 2012 týkajúceho sa prípravy technickej dokumentácie k projektu modernizácie železnice, ktorým bol žalobca vylúčený z účasti na verejnom obstarávaní a jednak žaloba o náhradu škody

      Výrok

               1.

               Konanie sa zastavuje.

               2.

               Európska komisia znáša svoje trovy konania a je povinná nahradiť trovy konania žalobcu vzniknuté v tejto veci.

      (1)  Ú. v. EÚ C 227, 28.7.2012.


title: Vec T-289/09: Rozsudok Všeobecného súdu z  9. septembra 2011 — Omnicare/ÚHVT — Astellas Pharma (OMNICARE CLINICAL RESEARCH) ( Ochranná známka Spoločenstva — Námietkové konanie — Prihláška slovnej ochrannej známky Spoločenstva OMNICARE CLINICAL RESEARCH — Skoršia národná obrazová ochranná známka OMNICARE — Pravdepodobnosť zámeny — Podobnosť označení — Podobnosť služieb — Riadne používanie skoršej ochrannej známky )

text:
               22.10.2011

               SK

               Úradný vestník Európskej únie

               C 311/41

         Rozsudok Všeobecného súdu z 9. septembra 2011 — Omnicare/ÚHVT — Astellas Pharma (OMNICARE CLINICAL RESEARCH)
   (Vec T-289/09) (1)

   (Ochranná známka Spoločenstva - Námietkové konanie - Prihláška slovnej ochrannej známky Spoločenstva OMNICARE CLINICAL RESEARCH - Skoršia národná obrazová ochranná známka OMNICARE - Pravdepodobnosť zámeny - Podobnosť označení - Podobnosť služieb - Riadne používanie skoršej ochrannej známky)
   2011/C 311/74
   Jazyk konania: angličtina

      Účastníci konania

      Žalobkyňa: Omnicare, Inc. (Covington, Kentucky, Spojené štáty) (v zastúpení: M. Edenborough, QC)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. Crespo Carrillo, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Astellas Pharma GmbH (Mníchov, Nemecko) (v zastúpení: C. Gutiérrez Martínez, M. H. Granado Carpenter a M. Polo Carreño, advokáti)

      Predmet veci

   Žaloba proti rozhodnutiu štvrtého odvolacieho senátu ÚHVT zo 14. mája 2009 (vec R 401/2008-4), týkajúcemu sa námietkového konania medzi Yamanouchi Pharma GmbH a Omnicare, Inc.

      Výrok rozsudku

               1.

               Žaloba sa zamieta.

               2.

               Omnicare, Inc. je povinná nahradiť trovy konania.

      (1)  Ú. v. EÚ C 244, 10.10.2009.


title: Vec T-298/13: Žaloba podaná 3. júna 2013 — LemonAid Beverages/ÚHVT — Pret a Manger (Europe) (Lemonaid)

text:
               27.7.2013

               SK

               Úradný vestník Európskej únie

               C 215/16

         Žaloba podaná 3. júna 2013 — LemonAid Beverages/ÚHVT — Pret a Manger (Europe) (Lemonaid)
   (Vec T-298/13)
   2013/C 215/23
   Jazyk, v ktorom bola podaná žaloba: angličtina

      Účastníci konania

      Žalobkyňa: LemonAid Beverages GmbH (Hamburg, Nemecko) (v zastúpení: U. Lüken a J. Natzel, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Pret a Manger (Europe) Ltd (Londýn, Spojené kráľovstvo)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie druhého odvolacieho senátu ÚHVT z 13. marca 2013 (vec R 276/2012-2), ktorým tento senát potvrdil rozhodnutie zrušovacieho oddelenia, ktorým bol vyhlásený za neplatný zápis ochrannej známky Spoločenstva č. 007089444 vzhľadom na sporné tovary v triedach 32 a 33 a príslušné rozhodnutie zrušovacieho oddelenia ÚHVT z 20. decembra 2011 (vec 4123 C),

               —

               zamietol návrh na vyhlásenie neplatnosti zo 7. januára 2010 proti zápisu ochrannej známky Spoločenstva č. 007089444 v celom rozsahu,

               —

               zaviazal ÚHVT na náhradu trov konania.

      Dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná „Lemonaid“ — prihláška ochrannej známky Spoločenstva č. 7089444.

      Majiteľ ochrannej známky Spoločenstva: žalobkyňa.

      Účastník, ktorý sa domáha vyhlásenia neplatnosti: ďalší účastník konania pred odvolacím senátom.

      Odôvodnenie návrhu na vyhlásenie neplatnosti: odôvodnenie návrhu na vyhlásenie neplatnosti sa zakladá na dôvodoch uvedených v článku 53 ods. 1 písm. c) a článku 8 ods. 4 nariadenia Rady č. 207/2009.

      Rozhodnutie zrušovacieho oddelenia: vyhlásenie spornej ochrannej známky za neplatnú.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 53 ods. 1 v spojení s článkom 8 ods. 4 nariadenia Rady č. 207/2009.


title: Vec T-362/10: Rozsudok Všeobecného súdu z  5. novembra 2014 – Vtesse Networks/Komisia ( „Štátna pomoc — Pomoc na rozmiestnenie širokopásmových sietí nasledujúcej generácie v regióne Cornwall a Isles of Scilly — Rozhodnutie, ktorým sa pomoc vyhlasuje za zlučiteľnú s vnútorným trhom — Článok 107 ods. 3 písm. c) ZFEÚ — Žaloba o neplatnosť — Neexistencia podstatného zásahu do konkurenčného postavenia — Aktívna legitimácia — Procesné práva dotknutých osôb — Čiastočná neprípustnosť — Neexistencia pochybností odôvodňujúcich začatie konania vo veci formálneho zisťovania“ )

text:
               15.12.2014

               SK

               Úradný vestník Európskej únie

               C 448/16

         Rozsudok Všeobecného súdu z 5. novembra 2014 – Vtesse Networks/Komisia
   (Vec T-362/10) (1)

   ((„Štátna pomoc - Pomoc na rozmiestnenie širokopásmových sietí nasledujúcej generácie v regióne Cornwall a Isles of Scilly - Rozhodnutie, ktorým sa pomoc vyhlasuje za zlučiteľnú s vnútorným trhom - Článok 107 ods. 3 písm. c) ZFEÚ - Žaloba o neplatnosť - Neexistencia podstatného zásahu do konkurenčného postavenia - Aktívna legitimácia - Procesné práva dotknutých osôb - Čiastočná neprípustnosť - Neexistencia pochybností odôvodňujúcich začatie konania vo veci formálneho zisťovania“))
   (2014/C 448/20)
   Jazyk konania: angličtina

      Účastníci konania

      Žalobkyňa: Vtesse Networks Ltd (Hertford, Spojené kráľovstvo) (v zastúpení: H. Mercer, QC)

      Žalovaná: Európska komisia (v zastúpení: B. Stromsky a L. Armati, splnomocnení zástupcovia)

      Vedľajší účastníci, ktorí v konaní podporujú žalovanú: Poľská republika (v zastúpení: pôvodne M. Szpunar a B. Majczyna, neskôr B. Majczyna, splnomocnení zástupcovia), Spojené kráľovstvo Veľkej Británie a Severného Írska (v zastúpení: pôvodne S. Behzadi-Spencer a L. Seeboruth, neskôr L. Seeboruth, J. Beeko a L. Christie, splnomocnení zástupcovia, za právnej pomoci pôvodne K. Bacon, neskôr S. Lee, barristers) a British Telecommunications plc (Londýn, Spojené kráľovstvo) (v zastúpení: pôvodne M. Nissen a J. Gutiérrez Gisbert, neskôr M. Nissen a G. van de Walle de Ghelcke a napokon G. van de Walle de Ghelcke, J. Rivas Andrés, advokáti, a J. Holmes, barrister)

      Predmet veci

   Návrh na zrušenie rozhodnutia Komisie K (2010) 3204 z 12. mája 2010, ktorým bola pomoc „Cornwall & Isles of Scilly Next Generation Broadband“ poskytnutá z Európskeho fondu pre regionálny rozvoj na podporu rozmiestnenia širokopásmových sietí budúcej generácie v regióne Cornwall a Isles of Scilly vyhlásená za zlučiteľnú s článkom 107 ods. 3 písm. c) ZFEÚ (štátna pomoc N 461/2009 – Spojené kráľovstvo)

      Výrok rozsudku

               1.

               Žaloba sa zamieta.

               2.

               Vtesse Networks Ltd znáša svoje vlastné trovy konania a je povinná nahradiť trovy konania, ktoré vynaložili Európska komisia a British Telecommunications plc.

               3.

               Poľská republika a Spojené kráľovstvo Veľkej Británie a Severného Írska znášajú svoje vlastné trovy konania.

      (1)  Ú. v. EÚ C 288, 23.10.2010.


title: Rozsudok Súdneho dvora (druhá komora) z 15. júla 2004 vo veci C-144/02: Komisia Európskych spoločenstiev proti Spolkovej republike Nemecko (Nesplnenie povinnosti členským štátom — Smernica 77/388/EHS — DPH — Článok 11 A odsek 1 písm. a) — Daňový základ — Dotácia priamo spojená s cenou — Nariadenie (ES) č. 603/95 — Pomoci poskytnuté v sektore sušených krmív)

text:
               11.9.2004

               SK

               Úradný vestník Európskej únie

               C 228/4

      ROZSUDOK SÚDNEHO DVORA

   (druhá komora)
   z 15. júla 2004
   vo veci C-144/02: Komisia Európskych spoločenstiev proti Spolkovej republike Nemecko (1)

   (Nesplnenie povinnosti členským štátom - Smernica 77/388/EHS - DPH - Článok 11 A odsek 1 písm. a) - Daňový základ - Dotácia priamo spojená s cenou - Nariadenie (ES) č. 603/95 - Pomoci poskytnuté v sektore sušených krmív)
   (2004/C 228/07)
   Jazyk konania: nemčina
   Vo veci C-144/02, Komisia Európskych spoločenstiev (splnomocnení zástupcovia: E. Traversa a K. Gross) proti Spolkovej republike Nemecko (splnomocnený zástupca: M. Lumma), ktorú v konaní podporovali Fínska republika (splnomocnení zástupcovia: T. Pynnä a E. Bygglin) a Švédske kráľovstvo (splnomocnení zástupcovia: A. Kruse a A. Falk), predmetom ktorej je návrh, aby Súdny dvor vyslovil, že Spolková republika Nemecko si tým, že neuplatňovala daň z pridanej hodnoty zo súm pomoci poskytnutej na základe nariadenia Rady (ES) č. 603/95 z 21. februára 1995 o spoločnej organizácii trhu so sušeným krmivom (Ú. v. ES L 63, s. 1), nesplnila povinnosti, ktoré jej vyplývajú z článku 11 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1), Súdny dvor (druhá komora), v zložení: predseda C. W. A. Timmermans, sudcovia: C. Gulmann (spravodajca), J.-P. Puissochet, J. N. Cunha Rodrigues, N. Colneric, generálny advokát: L. A. Geelhoed, tajomník: L. Hewlett, hlavný referent, vyhlásil dňa 15. júla 2004 rozsudok, ktorého výrok znie:

               1.

               Žaloba sa zamieta.

               2.

               Komisia Európskych spoločenstiev je povinná nahradiť trovy konania.

               3.

               Fínska republika a Švédske kráľovstvo znášajú svoje vlastné trovy.

      (1)  Ú. v. ES C 156 z 29.6.2002


title: Vec T-89/11: Žaloba podaná 16. februára 2011 — Nanu-Nana Joachim Hoepp/ÚHVT — Vincci Hoteles (NANU)

text:
               9.4.2011

               SK

               Úradný vestník Európskej únie

               C 113/17

         Žaloba podaná 16. februára 2011 — Nanu-Nana Joachim Hoepp/ÚHVT — Vincci Hoteles (NANU)
   (Vec T-89/11)
   2011/C 113/35
   Jazyk žaloby: angličtina

      Účastníci konania

      Žalobkyňa: Nanu-Nana Joachim Hoepp GmbH & Co. KG (Brémy, Nemecko) (v zastúpení: A. Nordemann, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Vincci Hoteles S.A. (Alcobendas, Španielsko)

      Návrhy žalobkyne

               —

               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 25. novembra 2010 vo veci R 641/2010-1,

               —

               zaviazať žalovaného na náhradu trov konania.

      Žalobné dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: slovná ochranná známka „NANU“ pre tovary a služby zaradené v triedach 3, 4, 6, 16, 18, 20, 21, 24, 26 a 35 — prihláška ochrannej známky Spoločenstva č. 6218879.

      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.

      Ochranná známka alebo označenie, ktoré je základom námietky: slovná ochranná známka „NAMMU“ č. 5238704 zapísaná pre tovary a služby zaradené v triedach 3, 32 a 44.

      Rozhodnutie námietkového oddelenia: čiastočné vyhovenie námietke a následne čiastočné zamietnutie prihlášky ochrannej známky Spoločenstva pre tovary a služby zaradené v triedach 3, 4, 16, 21 a 35 a zamietnutie námietky pre tovary a služby zaradené v triedach 6, 9, 16, 18, 20, 21, 24, 26 a 35.

      Rozhodnutie odvolacieho senátu: čiastočné zrušenie rozhodnutia námietkového oddelenia a zamietnutie námietky pre tovary zaradené v triedach 4, 16 a 21 a zamietnutie odvolania v zostávajúcej časti a potvrdenie zamietnutia prihlášky ochrannej známky Spoločenstva pre tovary a služby zaradené v triedach 3, 21 a 35.

      Dôvody žaloby: porušenie článku 8 ods. 1 písm. b) nariadenia Rady č. 207/2009, keďže odvolací senát nesprávne posúdil, že existovala pravdepodobnosť zámeny zo strany príslušnej skupiny verejnosti.


title: Vec C-122/09: Návrh na začatie prejudiciálneho konania, ktorý podal Symvoulio tis Epikrateias (Grécko) 2. apríla 2009 —  Enosi Efopliston Aktoploïas , ANEK , Minoïkes Grammes , N. E. Lesbou , Blue Star Ferries /Ypourgos Emborikis Naftilias

text:
               20.6.2009

               SK

               Úradný vestník Európskej únie

               C 141/30

         Návrh na začatie prejudiciálneho konania, ktorý podal Symvoulio tis Epikrateias (Grécko) 2. apríla 2009 — „Enosi Efopliston Aktoploïas“, „ANEK“, „Minoïkes Grammes“, „N. E. Lesbou“, „Blue Star Ferries“/Ypourgos Emborikis Naftilias
   (Vec C-122/09)
   2009/C 141/52
   Jazyk konania: gréčtina

      Vnútroštátny súd, ktorý podal návrh na začatie prejudiciálneho konania

   Symvoulio tis Epikrateias

      Účastníci konania pred vnútroštátnym súdom

      Žalobcovia:„Enosi Efopliston Aktoploïas“, „ANEK“, „Minoïkes Grammes“, „N. E. Lesbou“, „Blue Star Ferries“

      Žalovaný: Ypourgos Emborikis Naftilias

      Prejudiciálne otázky

               1)

               „Bol na základe článku 10 druhého odseku ES a článku 249 druhého odseku ES: i) grécky zákonodarca povinný do 1. januára 2004 počas obdobia dočasného vyňatia z vykonávania nariadenia Rady (EHS) č. 3577 zo 7. decembra 1992, ktorým sa uplatňuje zásada slobody poskytovania služieb na námornú dopravu v rámci členských štátov (námorná kabotáž) (Ú. v. ES L 364), ktoré bolo zavedené článkom 6 ods. 3 tohto nariadenia a týkalo sa Grécka, zdržať sa prijímania ustanovení, ktoré by mohli vážne ohroziť účinné vykonávanie nariadenia č. 3577/92 a jeho vykonávanie v plnom rozsahu v Grécku po 1. januári 2004; ii) sú jednotlivci na základe vyššie uvedených článkov ES oprávnení opierať sa o toto nariadenie na účely spochybnenia platnosti ustanovení prijatých zákonodarcom Grécka pred 1. januárom 2004, ak by posledné uvedené vnútroštátne ustanovenia vážne ohrozovali účinné vykonávanie tohto nariadenia a jeho vykonávanie v plnom rozsahu v Grécku od 1. januára 2004?

               2)

               V prípade, že odpoveď na prvú otázku je kladná, je z dôvodu, že zákonodarca Grécka prijal pred 1. januárom 2004 ustanovenia, ktoré majú podrobný a trvalý charakter, ktoré nestanovujú ukončenie ich platnosti k 1. januáru 2004 a ktoré sú v rozpore s ustanoveniami nariadenia č. 3577/92, vážne ohrozené vykonávanie nariadenia č. 3577/92 v plnom rozsahu v Grécku od 1. januára 2004?

               3)

               V prípade, že odpoveď na prvú a druhú otázku je kladná, umožňujú články 1, 2 a 4 nariadenia (EHS) č. 3577/92 prijatie vnútroštátnych predpisov, podľa ktorých môžu majitelia lodí poskytovať služby námornej kabotáže len na osobitných prevádzkových trasách určovaných každoročne príslušným vnútroštátnym orgánom, a až po získaní administratívneho povolenia udeľovaného podľa systému povolení s týmito charakteristikami: i) vzťahuje sa bez výnimky na všetky prevádzkové trasy, ktoré obsluhujú ostrovy, a ii) príslušné vnútroštátne orgány môžu schváliť podanú žiadosť o udelenie povolenia na prevádzkovanie služby po vykonaní jednostrannej zmeny, v rámci výkonu svojej voľnej úvahy a bez predchádzajúceho definovania použitého kritéria, prvkov žiadosti, ktoré sa týkajú frekvencie a doby prerušenia služby, a cenníka cestovného?

               4)

               V prípade, že odpoveď na prvú a druhú otázku je kladná, je obmedzením slobody poskytovať služby, ktoré je neprípustné na účely článku 49 Zmluvy o založení Európskeho spoločenstva, zavedenie vnútroštátnej právnej úpravy, ktorá ustanovuje, že majiteľ lode, ktorému orgány verejnej moci udelili povolenie na prevádzku lode na určenej trase (buď potom, čo bola jeho žiadosť v tomto smere schválená bez zmeny, alebo po jej schválení so zmenami niektorých jej prvkov, s ktorými majiteľ lode súhlasí), je v zásade povinný obsluhovať konkrétnu prevádzkovú trasu nepretržite po celú dobu ročného prevádzkového obdobia, a že na zabezpečenie splnenia tejto povinnosti, ktorá mu bola uložená, musí predtým, než začne poskytovať službu, predložiť záruku na sumu, ktorá úplne alebo čiastočne prepadne, ak dotknutá povinnosť nebude splnená alebo ak nebude splnená presne?“


title: Vec C-554/16: Návrh na začatie prejudiciálneho konania, ktorý podal Verwaltungsgerichtshof (Rakúsko) 31. októbra 2016 – EP Agrarhandel GmbH/Bundesminister für Land-, Forst-, Umwelt und Wasserwirtschaft

text:
               13.2.2017

               SK

               Úradný vestník Európskej únie

               C 46/12

         Návrh na začatie prejudiciálneho konania, ktorý podal Verwaltungsgerichtshof (Rakúsko) 31. októbra 2016 – EP Agrarhandel GmbH/Bundesminister für Land-, Forst-, Umwelt und Wasserwirtschaft
   (Vec C-554/16)
   (2017/C 046/15)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Verwaltungsgerichtshof

      Účastníci konania pred vnútroštátnym súdom

      Navrhovateľka v konaní o opravnom prostriedku „Revision“: EP Agrarhandel GmbH

      Žalovaný orgán: Bundesminister für Land-, Forst-, Umwelt und Wasserwirtschaft

      Prejudiciálne otázky

               1.

               Bráni článok 2 ods. 4 rozhodnutia Komisie 2001/672/ES (1) z 20. augusta 2001 o ustanovení zvláštnych pravidiel použiteľných na premiestňovanie hovädzieho dobytka pri vyháňaní na letné pastviny v horských oblastiach, zmeneného a doplneného rozhodnutím Komisie 2010/300/EÚ (2) z 25. mája 2010, takému vnútroštátnemu ustanoveniu, ako je § 6 ods. 6 Verordnung des Bundesminister für Land- und Forstwirtschaft, Umwelt und Wasserwirtschaft über die Kennzeichnung und Registrierung von Rindern (nariadenie spolkového ministra poľnohospodárstva a lesného hospodárstva, životného prostredia a vodného hospodárstva o identifikácii a registrácii hovädzieho dobytka), BGBl II č. 201/2008, ktoré pre dodržanie všetkých lehôt, na ktoré sa toto ustanovenie vzťahuje, a teda aj lehotu na oznámenie vyháňania na letné pastviny, označuje ako rozhodujúce doručenie príslušného oznámenia?

               2.

               Aké účinky má článok 117 druhý pododsek nariadenia Rady (ES) č. 73/2009 (3) z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003, na oprávnenie získať prémiu za hovädzí dobytok, ktorého vyhnanie na letnú pastvinu bolo v zmysle článku 2 ods. 4 rozhodnutia Komisie oznámené s oneskorením?

               3.

               Treba v prípade, že oneskorené oznámenie vyhnania na letné pastviny podľa článku 117 druhého pododseku nariadenia (ES) č. 73/2009 nevedie k strate oprávnenia získať prémiu, uložiť sankcie z dôvodu oneskoreného oznámenia?

      (1)  Ú. v. ES L 235, 2001, s. 23; Mim. vyd. 03/033, s. 341.

      (2)  Ú. v. EÚ L 127, 2010, s. 19.

      (3)  Ú. v. EÚ L 30, 31. 1. 2009, s. 16.


title: Rozsudok Súdneho dvora (tretia komora) zo 14. apríla 2005 vo veci C-519/03: Komisia Európskych spoločenstiev proti Luxemburskému veľkovojvodstvu (Rámcová dohoda o rodičovskej dovolenke — Nahradenie rodičovskej dovolenky materskou dovolenkou — Dátum, od ktorého je priznané individuálne právo na rodičovskú dovolenku)

text:
               11.6.2005

               SK

               Úradný vestník Európskej únie

               C 143/11

      ROZSUDOK SÚDNEHO DVORA

   (tretia komora)
   zo 14. apríla 2005
   vo veci C-519/03: Komisia Európskych spoločenstiev proti Luxemburskému veľkovojvodstvu (1)

   (Rámcová dohoda o rodičovskej dovolenke - Nahradenie rodičovskej dovolenky materskou dovolenkou - Dátum, od ktorého je priznané individuálne právo na rodičovskú dovolenku)
   (2005/C 143/13)
   Jazyk konania: francúzština
   Vo veci C- 519/03, Komisia Európskych spoločenstiev, (splnomocnený zástupca: D. Martin) proti Luxemburskému veľkovojvodstvu (splnomocnený zástupca: S. Schreiner), predmetom ktorej je žaloba o nesplnení povinnosti podľa článku 226 ES podaná 12. decembra 2003, Súdny dvor (tretia komora), v zložení: A. Borg Barthet (spravodajca), vykonávajúci funkciu predsedu tretej komory, sudcovia J.-P. Puissochet, S. von Bahr, U. Lõhmus a A. Ó. Caoimh, generálny advokát: A. Tizzano, tajomník: M.-F. Contet, hlavná referentka, vyhlásil 14. apríla 2005 rozsudok, ktorého výrok znie:

               1)

               Luxemburské veľkovojvodstvo tým, že stanovilo, že právo na materskú dovolenku alebo na dovolenku z dôvodu osvojenia dieťaťa, ktoré zasahuje do priebehu rodičovskej dovolenky, ju nahrádza a táto rodičovská dovolenka sa musí skončiť bez toho, aby rodič mohol odložiť časť rodičovskej dovolenky, ktorú nemohol vyčerpať, a tým, že obmedzilo priznanie práva na rodičovskú dovolenku na rodičov detí narodených po 31. decembri 1998, alebo konanie o osvojení ktorých sa začalo po tomto dátume, si nesplnilo povinnosti, ktoré mu vyplývajú na základe smernice Rady 96/34/ES z 3. júna 1996 o rámcovej dohode o rodičovskej dovolenke uzavretej medzi UNICE, CEEP a ETUC.

               2)

               Luxemburské veľkovojvodstvo je povinné nahradiť trovy konania.

      (1)  Ú. v. EÚ C 35, 7.2.2004


title: Vec T-110/12: Žaloba podaná 27. februára 2012 — Iranian Offshore Engineering & Construction/Rada

text:
               28.4.2012

               SK

               Úradný vestník Európskej únie

               C 126/23

         Žaloba podaná 27. februára 2012 — Iranian Offshore Engineering & Construction/Rada
   (Vec T-110/12)
   2012/C 126/45
   Jazyk konania: španielčina

      Účastníci konania

      Žalobca: Iranian Offshore Engineering & Construction Co. (Teherán, Irán) (v zastúpení: J. Viñals Camallonga, L. Barriola Urruticoechea a J. Iriarte Ángel, advokáti)

      Žalovaná: Rada Európskej únie

      Návrhy

   Žalobca navrhuje, aby Všeobecný súd:

               —

               zrušil článok 1 rozhodnutia Rady 2011/783/SZBP v rozsahu, v akom sa týka žalobcu a vymazal ho z prílohy tohto rozhodnutia,

               —

               zrušil článok 1 vykonávacieho nariadenia Rady (EÚ) č. 1245/2011 v rozsahu, v akom sa týka žalobcu a vymazal ho z prílohy tohto nariadenia,

               —

               zaviazal Radu na náhradu trov konania.

      Dôvody a hlavné tvrdenia

   Žaloba v tomto konaní smeruje proti rozhodnutiu Rady 2011/783/SZBP z 1. decembra 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu, a proti vykonávaciemu nariadeniu Rady (EÚ) č. 1245/2011 z 1. decembra 2011, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu, a to v rozsahu, v akom sa ustanovenia týchto dvoch predpisov týkajú žalobcu, ako adresáta opatrení, ktoré stanovujú.
   Na podporu svojej žaloby žalobca uvádza päť žalobných dôvodov.

               1.

               Prvý žalobný dôvod je založený na nesplnení povinnosti uviesť odôvodnenie, keďže napadnuté akty obsahujú chybné dôvody, ktoré sú neopodstatnené, pokiaľ ide o žalobcu.

               2.

               Druhý žalobný dôvod je založený na porušení práva na účinnú súdnu ochranu, pokiaľ ide o dôvody, na ktorých sú akty založené, keďže povinnosť uviesť odôvodnenie nebola splnená.

               3.

               Tretí žalobný dôvod je založený na porušení práva na vlastníctvo, keďže toto právo bolo obmedzené bez skutočného odôvodnenia.

               4.

               Štvrtý žalobný dôvod je založený na porušení zásady rovnosti zaobchádzania, keďže sa so žalobcom zaobchádzalo rovnako ako s podnikmi, ktoré sa skutočne podieľali na iránskom šírení jadrových zbraní, čo ho nespravodlivo stavia do horšieho súťažného postavenia v porovnaní s vnútroštátnymi a zahraničnými subjektmi, ktoré s ním súťažia na rôznych trhoch.

               5.

               Piaty žalobný dôvod je založený na zneužití právomoci, keďže existujú objektívne, presné a súdržné dôkazy, ktoré preukazujú, že pri prijatí opatrení na zmrazenie finančných prostriedkov boli sledované iné ciele, ako sú ciele uvádzané Radou.


title: Vec T-284/07 P: Rozsudok Súdu prvého stupňa z  26. novembra 2008 – ÚHVT/López Teruel ( Odvolanie — Verejná služba — Úradníci — Prípustnosť — Invalidita — Žiadosť o zvolanie posudkovej komisie — Viazaná právomoc menovacieho orgánu )

text:
               24.1.2009

               SK

               Úradný vestník Európskej únie

               C 19/28

         Rozsudok Súdu prvého stupňa z 26. novembra 2008 – ÚHVT/López Teruel
   (Vec T-284/07 P) (1)

   („Odvolanie - Verejná služba - Úradníci - Prípustnosť - Invalidita - Žiadosť o zvolanie posudkovej komisie - Viazaná právomoc menovacieho orgánu“)
   (2009/C 19/53)
   Jazyk konania: francúzština
   Účastníci konania

      Odvolateľ: Úrad pre harmonizáciu vnútorného trhu (ochranné známky a vzory (ÚHVT) (v zastúpení: I. de Medrano Caballero a E. Maurage, splnomocnení zástupcovia)

      Ďalší účastník konania: Adelaida López Teruel (Guadalajara, Španielsko) (v zastúpení: pôvodne L. Levi a C. Ronzi, neskôr L. Levi, advokáti)
   Predmet veci
   Odvolanie podané proti rozsudku Súdu pre verejnú službu (prvá komora) z 22. mája 2007, López Teruel/ÚHVT (F-97/06, zatiaľ neuverejnený v Zbierke), smerujúce k zrušeniu tohto rozsudku
   Výrok rozsudku

               1.

               Odvolanie sa zamieta.

               2.

               Úrad pre harmonizáciu vnútorného trhu (ochranné známky a vzory) (ÚHVT) je povinný nahradiť trovy konania.

      (1)  Ú. v. EÚ C 211, 8.9.2007.


title: Vec T-695/15: Žaloba podaná 24. novembra 2015 – BMB/ÚHVT – Ferrero (bonboniéra, krabica)

text:
               1.2.2016

               SK

               Úradný vestník Európskej únie

               C 38/70

         Žaloba podaná 24. novembra 2015 – BMB/ÚHVT – Ferrero (bonboniéra, krabica)
   (Vec T-695/15)
   (2016/C 038/94)
   Jazyk, v ktorom bola podaná žaloba: poľština

      Účastníci konania

      Žalobkyňa: BMB sp. z o.o. (Grójec, Poľsko) (v zastúpení: K. Czubkowski, radca prawny)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Ďalší účastník konania pred odvolacím senátom: Ferrero (Alba, Taliansko)

      Údaje týkajúce sa konania pred ÚHVT

      Majiteľ sporného dizajnu: žalobkyňa.

      Dotknutý sporný dizajn: dizajn Spoločenstva č. 826 680 0001.

      Napadnuté rozhodnutie: rozhodnutie tretieho odvolacieho senátu ÚHVT z 8. septembra 2015 vo veci R 1150/2012-3.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie.

      Uvádzané žalobné dôvody

               —

               porušenie článku 61 ods. 1 a 2 nariadenia č. 6/2002,

               —

               porušenie článku 61 a článku 63 ods. 1 nariadenia č. 6/2002,

               —

               porušenie článku 25 ods. 1 písm. e) nariadenia č. 6/2002,

               —

               porušenie článku 8 ods. 1 písm. b) nariadenia č. 207/2009.